title: Lioré et Olivier H-246

text: Rukajärven suunnalla tarvitaan 12.–13.8.1944 ilmakuljetusta Kuusjärven lähellä olevien joukkojen varustamiseksi. Rissalasta lähetettiin lentomestari Paasosen ohjaamana ranskalainen, nelimoottorinen avomerikäyttöön suunniteltu varustettu Liore et Olivier LeO H 246/1 -lentovene Tiiksjärvelle. Liore oli siirtynyt Marseillesta suomalaisten sissilentäjien käyttöön, mutta suuren kokonsa takia ei se soveltunut suunniteltuun tehtävään.


title: Terhikki

text: Terhikki-rekisteri eli Terhikki on terveydenhuoltohenkilöstön tietoja sisältävä tietokanta, Terveydenhuollon ammattihenkilöiden keskusrekisteri. Sen avoimessa käytössä olevaa versiota kutsutaan nimellä JulkiTerhikki. Rekisterinpitäjä on Sosiaali- ja terveysalan lupa- ja valvontavirasto Valvira.


title: Terhikki

text:
JulkiTerhikki on julkinen tietopalvelu, jonka sisältö päivitetään vuorokausittain Terveydenhuollon ammattihenkilöiden keskusrekisteristä. Palvelu avattiin 9. syyskuuta 2010.
JulkiTerhikki sisältää seuraavat tiedot:


title: Ophrys gottfriediana

text: Ophrys gottfriediana on orhojen sukuun kuuluva kämmekkäkasvi.


title: Ophrys gottfriediana

text: Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, reunoilta samettinukkainen ja keskeltä kiiltävä. Siinä on valkoinen kuvio. Lähimmät kehälehdet ovat ohuet, punertavan vaaleanvihreät. Muut kehälehdet ovat vaaleanpunaisia.


title: Ophrys gottfriediana

text: Laji on kotoperäinen Kreikassa.


title: Lying from You

text: Lying from You on Linkin Parkin kappale. Se on viides single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 16. maaliskuuta 2004.


title: Lying from You

text: Kappale on yksi seitsemästä Linkin Parkin kappaleista, joita käytettiin Jay-Z:n kanssa tehdyssä mashup-albumi Collision Coursessa ("Dirt off Your Shoulder/Lying from You").


title: Lying from You

text: Kappale julkaistiin singlenä ainoastaan Yhdysvalloissa. Modern Rock Tracks -listalla kappale piti kärkipaikkaa ja näin ollen Meteora-albumilta tuli neljäs #1-single. Billboard Hot 100 -listalla kappale oli parhaimmillaan sijalla 58.


title: Asyneuma

text: Asyneuma on kellokasvien suku, johon kuuluu yhdeksän lajia. Ne kasvavat Lähi-Idässä ja Välimeren itäpäässä.


title: From the Inside (kappale)

text: From the Inside on kappale Linkin Parkilta. Se on neljäs single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 12. tammikuuta 2004. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.


title: From the Inside (kappale)

text: Kappale on yksi Linkin Parkin raskaimmista kappaleista. Kappaleessa on tavallista enemmän huutamista.


title: From the Inside (kappale)

text: Kappale on huonoiten menestynyt single Meteoralta, ja ainut single albumilta, joka ei päässyt Modern Rock Tracks -listan ykköspaikalle. Parhaiten kappale menestyi Keski-Euroopan maissa.


title: Numb (Linkin Parkin kappale)

text: Numb on kappale Linkin Parkilta. Se on kolmas single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 14. lokakuuta 2003. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.


title: Numb (Linkin Parkin kappale)

text: Numb on yksi Linkin Parkin suosituimmista ja tunnetuimmista kappaleista. Se piti Billboardin Hot Modern Tracks-listalla kärkipaikkaa 12 viikkoa. Kappale oli kuusi viikkoa tämän listan kärjessä vuonna 2003 ja kuusi viikkoa vuonna 2004, ja siitä tuli ainut kappale historiassa, joka on menestynyt näin hyvin Hot Modern Tracks-listalla.


title: Numb (Linkin Parkin kappale)

text: Kappale pysyi myös kolme viikkoa putkeen Billboardin Hot Mainstream Rock Tracks-listalla ja oli parhaimmillaan Billboard Hot 100-listan sijalla 11. Myöhemmin kappale "yhdistettiin" Jay-Z:n "Encore"-kappaleeseen, jonka nimeksi tuli "Numb/Encore".


title: Numb (Linkin Parkin kappale)

text: Numbin musiikkivideon on ohjannut tuttuun tapaan yhtyeen samplaaja Joe Hahn. Videon sisäkohtaukset on kuvattu Los Angelesin kirkossa ja ulkokohtaukset Prahassa. MuchMusic rankkasi videon kaikkien aikojen 40:nneksi parhaaksi.


title: Numb (Linkin Parkin kappale)

text: Video ylitti 8. marraskuuta 2018 yhden miljardin katselukerran rajan.


title: Numb (Linkin Parkin kappale)

text: Billboard Hot 100-listalla kappale oli parhaimmillaan sijalla 11. Mainstream Rock Tracks-listalla kappale oli 3 viikkoa kärjessä ja Modern Rock Tracks-listalla 12 viikkoa. Myös muissa maissa kappale sijoittui hyvin: Kreikassa #1, Alankomaissa #2, Itävallassa #2, Portugalissa #5, Australiassa #10 ja Uudessa-Seelannissa #13.


title: Numb (Linkin Parkin kappale)

text: YleX:n kuuntelijat valitsivat kappaleen kahdensadan parhaan joukkoon 2000-vuosituhannella tehdyistä kappaleista kesäkuussa 2010. Numbin lopullinen sijoitus äänestyksessä oli 154.


title: Wyatt Allen

text: Wyatt Allen (s. 11. tammikuuta 1979) on yhdysvaltalainen soutaja ja olympiavoittaja. Hän on voittanut urallaan kaksi olympiamitalia, kultaa miesten kahdeksikossa Ateenan olympialaisissa 2004 ja pronssia samassa lajissa Pekingissä 2008. Allen oli mukana kahdeksikkojen maailmanennätyksen tehneessä joukkueessa Ateenan olympialaisten alkuerissä. Hän on opiskellut Portlandin high schoolissa ja Virginian yliopistossa.


title: Afrikkalainen renessanssi

text: Afrikkalainen renessanssi () on 49 metriä korkea, pronssiin valettu muistomerkki Senegalin pääkaupungissa Dakarissa. Vertailun vuoksi New Yorkin vapaudenpatsas on – jalustaa huomioimatta – 46 metriä korkea. Monumentin rakennustyöt aloitettiin vuonna 2006. Patsas paljastettiin Ranskan siirtomaavallasta vapautumisen 50-vuotisjuhlapäivänä 3. huhtikuuta 2010. Patsaan hinnaksi tuli kaikkiaan 27 miljoonaa Yhdysvaltain dollaria.


title: Afrikkalainen renessanssi

text: Patsaan rakennustöistä vastasivat pohjoiskorealaiset rakentajat. Muistomerkin rakentaminen köyhyydestä kärsivässä maassa herätti arvostelua paikallisessa ja länsimaisessa lehdistössä. Patsaan veistosten symboliikkaa on myös kritisoitu korostuneen länsimaisena. Tätä arvostelua ovat esittäneet lähinnä muslimit, joita senegalilaisista on yli 94 prosenttia. Patsaan kuvakieli on Neuvostoliitosta alkunsa saaneen sosialistisen realismin kaltainen. Patsaan on nähty edustavan Afrikan huonoa hallintopolitiikkaa. Patsaan on suunnitellut senegalilainen arkkitehti Pierre Goudiaby Atepa.


title: Afrikkalainen renessanssi

text: Senegalia vuosina 2000–2012 johtanut presidentti Abdoulaye Wade toivoi muistomerkistä turistinähtävyyttä ja rahasampoa. New Yorkin vapaudenpatsas ja Pariisin Eiffel-torni antavat perustan tälle tavoitteelle. Presidentti Wade on vaatinut itselleen 35 prosenttia patsaan matkailutuloista. Vaatimus nosti kysymyksen virassa istuvan presidentin tekijänoikeuksista hallintonsa päätöksiin ja suunnitelmiin.


title: Asyneuma giganteum

text: Asyneuma giganteum on kellokasvi. Se kasvaa kalkkikivikallioiden halkeamissa usein lähes pystysuorilla jyrkänteillä. Laji on kotoperäinen Kreikassa. Se on suojeltu Euroopan neuvoston direktiivillä ja vaarantunut laji kansainvälisen luonnonsuojeluliiton luokituksessa.


title: Estadi Comunal d'Aixovall

text: Estadi Comunal d'Aixovall on stadion, joka sijaitsee Aixovallissa Andorrassa. Sitä voidaan käyttää jalkapalloon tai yleisurheiluun. Stadionille mahtuu 1&npsb;800 katsojaa ja se on näin ollen Andorran suurin stadion. Se toimii yhdessä Estadi Comunal d'Andorra la Vellan kanssa maan kahden korkeimman jalkapallosarjan, sen jalkapallocupin ja supercupin pelipaikkana.


title: Pedro Lima

text: Pedro Manuel Barata Lima (s. 20. huhtikuuta 1971) on angolalainen entinen uimari. Hän osallistui urallaan kaksiin olympialaisiin, Soulissa 1988 ja Barcelonassa 1992. Lima oli mukana yhteensä viidessä kilpailussa, mutta ei päässyt alkueristä jatkoon yhdessäkään. Hänen parhaaksi sijoituksekseen jäi 42. sija sadan metrin perhosuinnista vuonna 1988.


title: Ophrys halia

text: Ophrys halia on orhoihin kuuluva kämmekkälaji. Laji on kotoperäinen Rodoksen saarella Välimerellä.


title: Ophrys halia

text:
"Ophrys halian" pystyvartisessa kukinnossa on muutamia hyönteistä muistuttavia kukkia. Kukassa huuli on leveä, pohjaväriltään viininpunainen ja siinä on monimutkainen valkoinen ja keltainen kuvio. Lähimmät kehälehdet ovat ohuet ja punertavat. Muut kehälehdet ovat vaaleanvioletteja, ja niissä on ohut kellanvihreä raita. Kukan keskustassa on keltaista.
"Ophrys halia" kukkii maaliskuun lopulla tai huhtikuussa.


title: Swords and Sandals II: Emperor’s Reign

text: Swords and Sandals II: Emperor’s Reign on vuonna 2007 ilmestynyt tietokoneroolipeli. Edeltäjänsä tavoin se on gladiaattoripeli, jossa pitää kehittää oma gladiaattori, ja taistella sillä muita vastaan. Pelissä voi ostaa miekkoja, kirveitä, nuijia, ritsoja, jousipyssyjä, haarniskoja, taikoja ja juomia. Pelin voi ladata maksua vastaan omalle koneelle tai sitä voi pelata verkossa. Verkkopelissä ei ole tallennusmahdollisuutta.


title: Action Bass

text: Action Bass on vuonna 2000 ilmestynyt PlayStation-peli. Se simuloi kalastusta luonnonmukaisesti kuvatuissa Pohjois-Amerikan vesistöissä. Pelin juontajana toimii Al Linder, joka vetää myös televisiossa kalastusohjelmaa.


title: Action Bass

text: Pelissä voi saada erikokoisia kaloja: Small, Medium, Big, Super Big.


title: Tranquilo Capozzo

text: Tranquilo Capozzo (25. tammikuuta 1918 Yhdysvallat – 14. toukokuuta 2003 Valle Hermoso) oli argentiinalainen soutaja ja olympiavoittaja. Hän osallistui kaksiin olympialaisiin, Lontoossa 1948 ja Helsingissä 1952. Capozzo voitti vuoden 1952 kisoissa kultaa pariairokaksikossa yhdessä Eduardo Guerreron kanssa.


title: Tranquilo Capozzo

text: Capozzo syntyi Yhdysvalloissa ja muutti Argentiinaan 18-vuotiaana. Hän harrasti aluksi pyöräilyä mutta valitsi lopulta soudun lajikseen. Kun Capozzo kuoli 95-vuotiaana vuonna 2003, hän oli edelleen viimeisin argentiinalainen olympiamitalisti, kunnes maan koripallo- ja jalkapallojoukkueet voittivat kumpikin kultaa seuraavana vuonna.


title: Eduardo Guerrero

text: Eduardo Guerrero (4. maaliskuuta 1928 Salto – 17. elokuuta 2015 Buenos Aires) oli argentiinalainen soutaja ja olympiavoittaja. Hän osallistui Helsingin olympialaisiin 1952, joissa hän voitti kultaa pariairokaksikosta yhdessä Tranquilo Capozzon kanssa. He olivat viimeisimmät argentiinalaiset olympiakultamitalistit aina vuoteen 2004 saakka, jolloin sekä Argentiinan koripallo- että jalkapallojoukkue voitti kultaa.


Jääkiekon maailmanmestaruuskilpailut 1954 käytiin Tukholmassa. Joukkueita oli mukana vain kahdeksan ja kisat pelattiin yhdessä sarjassa. Turnauksen ensikertalainen Neuvostoliitto voitti molemmat mestaruudet (maailmanmestaruuden ohessa pelattiin Euroopan mestaruudesta).


title: Mark Lynas

text: Mark Lynas (s. 1973) on brittiläinen kirjailija, toimittaja ja ympäristöaktivisti, joka on keskittynyt ilmastonmuutokseen. Hän kirjoittaa New Statesmaniin, Ecologyyn, Grantaan ja Geographical-lehteen, sekä brittiläisiin sanomalehtiin The Guardian ja The Observer Hän on myös työskennellyt elokuvassa "The Age of Stupid" tekemisen parissa. Hän on suorittanut tutkinnon historiassa ja valtiotieteissä Edinburghin yliopistossa. Hän asuu Oxfordissa.


title: Mark Lynas

text: Lynasin teos " " ilmestyi 2004 Macmillan Publishersin omistaman Picadorin nimissä. Hän on myös kirjoittanut teokseen "", jonka on julkaissut Collins. Teoksessa on kuvia viime vuosina luonnossa tapahtuneista muutoksista sekä ennen että jälkeen, esimerkiksi Intian valtameren tsunamista ja pyörremyrsky Katrinasta, ja lisäksi siinä tarkastellaan ihmisen toimien vaikutusta maapalloon.


title: Mark Lynas

text: Lynasin teos "Gem Carbon Counter" (2007) sisältää ohjeita, miten arvioidaan ihmisten omia hiilipäästöjä, ja suosituksia, miten niiden vaikutusta ilmakehään voi vähentää.


title: Mark Lynas

text: Lynasin teos "" (2007) kuvaa maapallon lämpenemisen vaikutusta eräisiin maapallon ekosysteemeihin, lähtien yhden asteen keskimääräisestä noususta. Erityisesti huomiota on kiinnitetty siihen itseään ruokkivaan prosessiin, joka voisi huomattavasti kiihdyttää ilmastonmuutosta täysin hallitsemattomiin. Mahdollinen seuraus metaaniklatraatin vapautumisesta valtamerten pohjasta voisi olla permikauden joukkotuhoa muistuttava tapahtuma.


title: Mark Lynas

text: National Geographic teki 2008 esitetyn dokumenttielokuvan "Six Degrees Could Change the World", joka perustuu Lynasin teokseen.


title: Mark Lynas

text: Lynas myönsi tammikuussa 2013 vandalisoineensa biotekniikan kenttäkokeita ja suhtautuneensa kielteisesti biotekniikkaan vielä vuonna 2008 muun muassa The Guardianin sivuilla, vaikka ei ollut sitä ennen lukenut yhtään tieteellistä artikkelia biotekniikasta tai kasvitieteestä. Mielenmuutoksensa syyksi Lynas kertoi sen, että hänen GM-tieteenvastaisuutensa alkoi tuntua yhä yhteensopimattomammalta hänen tiedemyönteisen ilmastonmuutosaktivisminsa kanssa, koska ihmisen merkitys ilmastonmuutoksessa on osoitettu tieteen keinoin. Lynas arvosteli aiempia järjestöjään, kuten Greenpeacea ja luomukauppajärjestöjä siitä, että nämä sivuuttivat täysin tieteelliset tosiasiat geenimuunneltujen organismien turvallisuudesta. Lynas myönsi olleensa "täysin väärässä vastustaessaan GMOita."


title: Mark Lynas

text: vasemmistolainen New Statesman -lehti julkaisi vuonna 2010 Lynasin artikkelin "Why We Greens Keep Getting It Wrong". Hän oli pääesiintyjä televisio-ohjelmassa "What the Green Movement Got Wrong." Näissä hän otti kantaa samaan tapaan kuin Patrick Moore, Bjørn Lomborg, Stewart Brand ja Richard D. North ja sanoi olleensa aiemmin monessa suhteessa väärässä. Hänen mukaansa hänen ja muiden ympäristöaktivistien ydinvoimavastustus on nopeuttanut ilmastonmuutosta, DDT:n kielto johtanut miljoonien kuolemaan, ja GM-kasveja tarvitaan hänen mielestään elintarvikepulan ratkaisemiseen.


title: Geworg Davt’jan

text: Geworg Davt’jan (; s. 4. tammikuuta 1983 Gyumri) on armenialainen painonnostaja ja olympiamitalisti. Hän voitti pronssia Pekingin olympialaisissa 2008 alle 77-kiloisten sarjassa. Davt’jan on voittanut samassa sarjassa hopeaa MM-kisoista vuonna 2007 ja EM-kultaa vuosina 2006 ja 2007.


title: Sekasoppa EP

text: Sekasoppa EP on rap-artisti Asteen ensimmäinen musiikkijulkaisu, jolloin artisti tunnettiin nimellä "Asteriks". EP julkaistiin vuonna 2005 omakustanteena.


title: Centaurea lactucifolia

text: Centaurea lactucifolia on yksivuotinen mykerökukkainen kasvi, jota kasvaa Kreikassa Ródoksen saarella. Se on tertiäärikauden jäänne ja kasvaa yleisenä Monólithoksessa ja Siánassa sekä melko laajalla alueella Attávyros-vuorella. Lisäksi kasvia kasvaa Lárdoksessa, Apóllonassa, Vagiéksessa, Líndoksessa sekä Profítis Ilías -vuorella. Monólithoksen ja Siánan asukkaat ovat käyttäneet kasvia koristeena, ja keittäneet sen meheviä lehtiruoteja ruoaksi artisokan tapaan. Laji on nykyisin rauhoitettu Kreikan lakien mukaan.


title: Scott Anderson (kilpapurjehtija)

text: John Scott Anderson (s. 24. heinäkuuta 1939) on australialainen entinen kilpapurjehtija ja olympiavoittaja. Hän voitti kultaa Münchenin olympialaisissa 1972 star-luokassa yhdessä David Forbesin kanssa ja pronssia Los Angelesin olympialaisissa 1984 tornado-luokassa yhdessä Christopher Cairnsin kanssa.


title: David Forbes (kilpapurjehtija)

text: David John Oliver Forbes (s. 26. tammikuuta 1934) on australialainen entinen kilpapurjehtija ja olympiavoittaja. Hän osallistui urallaan kolmiin olympialaisiin, Mexico Cityssä 1968, Münchenissä 1972 ja Montrealissa 1976. Forbes voitti kultaa Münchenissä 1972 yhdessä Scott Andersonin kanssa.


title: Scott Anderson

text: Scott Anderson -nimisiä henkilöitä ovat:


title: 2-kloorietanoli

text: 2-kloorietanoli (CHClO) on etanolin kloorijohdannainen. Yhdistettä käytetään liuottimena ja orgaanisessa synteesissä valmistettaessa muun muassa hyönteismyrkkyjä. Yhdisteestä käytetään myös nimityksiä "etyleenikloorihydriini", "2-kloorietyylialkoholi" ja "glykolikloorihydriini".


title: 2-kloorietanoli

text: 2-kloorietanolia valmistetaan teollisesti eteenin eli etyleenin ja laimean hypokloorihapokkeen välisellä reaktiolla.


title: 2-kloorietanoli

text: Aikaisemmin 2-kloorietanolia käytettiin paljon glykolin eli etyleeniglykolin valmistuksessa tarvittavan etyleenioksidin tuottamiseen. Prosessissa 2-kloorietanolia käsitellään natriumhydroksidilla, jolloin muodostuu etyleenioksidia, joka voidaan hydrolysoida glykoliksi. Nykyään etyleenioksidia valmistetaan 1930-luvun alussa kehitetyllä eteenin suoralla hapetuksella. Glykolia voidaan valmistaa myös keittämällä 2-kloorietanolia natriumkarbonaatin kanssa.


title: 2-kloorietanoli

text: Lisäksi 2-kloorietanolia käytetään liuottimena etyyliselluloosan valmistuksessa, tiodiglykolin valmistuksessa sekä valmistettaessa hyönteismyrkkyjä, herbisidejä ja lääkeaineita.


title: 2-kloorietanoli

text: 2-kloorietanoli on myrkyllistä ja sen LD50-arvo rotalla on 71 mg/kg. Hengitettynä yhdiste aiheuttaa yskimistä, huonovointisuutta ja oksentamista. Aine voi myös imeytyä ihon läpi ja on myrkyllistä myös nieltynä. 2-kloorietanoli voi aiheuttaa maksan, munuaisten ja sydämen toimintahäiriöitä ja voi suurin annoksina olla tappava. Yhdisteen suuren myrkyllisyyden arvellaan osittain johtuvan aineenvaihduntatuotteena muodostuvasta klooriasetaldehydistä.


title: 2-kloorietanoli

text: 2-kloorietanoli on palavaa ja palossa syntyy myrkyllisiä yhdisteitä, kuten vetykloridia ja fosgeenia.


title: David Forbes

text: David Forbes voi viitata seuraaviin henkilöihin:


title: Pedro Sanz Alonso

text: Pedro María Sanz Alonso (s. 27. joulukuuta 1953 Igea, Espanja) on espanjalainen kansanpuolueen (PP) poliitikko.


title: Pedro Sanz Alonso

text: Paedro Sanz on Espanjan senaatin varapuheenjohtaja 13. tammikuuta 2016 alkaen. Hän oli La Riojan aluehallinnon johtaja 1995–2015. Sanz on koulutukseltaan opettaja.


title: Silene salamandra

text: Silene salamandra on ruohovartinen monivuotinen kasvi. Sillä on magentanpunaiset kukat, ja soikeat pallomaiset kukkapohjukset. Se on harvinainen kotoperäinen kasvilaji Kreikan Rodoksen saarella.


title: Edward Gregson

text: Edward Gregson (s. 1945) on säveltäjä. Hän opiskeli vuosina 1963–1967 sävellystä ja pianonsoittoa Royal Academy of Musicissa. Hänen sävellyksenopettajanaan oli Alan Bush. Hän sai vuonna 1988 Ivor Novello -palkintoehdokkuuden musiikistaan "BBC Young Musician of the Year" -ohjelmaan. Useat orkesterit ovat tilanneet häneltä teoksia.


title: Edward Gregson

text: Akateemiselta uraltaan Gregson jäi eläkkeelle vuonna 2008. Hän oli toiminut muun muassa kahdentoista vuoden ajan Royal Northern College of Musicin rehtorina Manchesterissa. Hänellä on useita kunniatohtorin arvoja ja kunniajäsenyyksiä.


title: Edward Gregson

text: Gregsonin tuotantoon kuuluu muun muassa konserttoja eri soittimille (klarinetti, piano, saksofoni, pasuuna, trumpetti, tuuba, viulu) ja musiikkia vaskisoitinkokoonpanoille.


title: Kaitlin Olson

text: Kaitlin Olson (s. 18. elokuuta 1975 Portland, Oregon) on yhdysvaltalainen näyttelijä, joka tunnetaan televisiosarjasta "Elämää Philadelphiassa".


title: Kaitlin Olson

text: Olson syntyi Portlandissa, mutta varttui Tigardissa, Oregonissa. Hänen isänsä Don Olson on entinen Portland Tribune -lehden julkaisija. Näyttelemisen pariin Olson päätyi jouduttuaan 12-vuotiaana pyöräonnettomuuteen, jossa hänen kallonsa murtui. Olsonin kallon korjaamista varten hänet leikattiin kaljuksi, mikä oli Olsonin itsetunnolle kova paikka. Hän päätti joko piileskellä lopun elämäänsä tai tulla jollain tavalla esille, jonka myötä Olson liittyi harrastamaan teatteria.


title: Haartman

text:
Haartman on suomalainen suku, jonka jäseniä on toiminut lääkäreinä ja valtiomiehinä. Sukuun kuulunut Gabriel Erik Haartman aateloitiin vuonna 1810, ja siitä lähtien hänen ja hänen jälkeläistensä sukunimi on ollut "von Haartman". Hänen poikansa Lars Gabriel von Haartman sai myöhemmin vapaaherran arvon, minkä vuoksi suvusta on olemassa myös vapaaherrallinen haara.
Helsingin Haartmaninkatu sai nykyisen nimensä vuonna 1954 lääketieteen tutkijoina tunnettujen jäsenten, erityisesti Jakob Haartmanin ja Gabriel Erik von Haartmanin mukaan. Katu kulkee Meilahden sairaalan laajan tonttialueen ohi, ja sen varrella ovat myös Naistenklinikka sekä myöhemmin rakennetut Haartmanin sairaala ja Helsingin yliopiston lääketieteellisen tiedekunnan rakennukset.


title: HMS Wakeful (H88)

text: HMS Wakeful (viirinumerot H88) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisen maailmansodan alussa.


title: HMS Wakeful (H88)

text: Alus tilattiin 9. joulukuuta 1916 William Beardmore and Companyltä Dalmuirista osana vuosien 1916–1917 laivasto-ohjelma kymmenettä hävittäjätilausta. Aluksen köli laskettiin 17. tammikuuta 1917 ja se laskettiin vesille 6. lokakuuta. Alus valmistui 16. marraskuuta 1918.


title: HMS Wakeful (H88)

text: "HMS Wakeful" palveli palvelukseen oton jälkeen Suuressa laivastossa () merialueen valvonta ja saattuetehtävissä. Alus palveli 1918 Itämerellä. Se sijoitettiin ensimmäisen maailmansodan päätyttyä reserviin, josta se palasi palvelukseen 7. huhtikuuta 1920. Alus palasi uudelleen palvelukseen 13. huhtikuuta 1922 liitettynä proomuna "HMS Defianceen" Devoportin laivastotukikohdassa, mistä se siirrettiin 1. joulukuuta 1925 "HMS Impregnableen" samoihin tehtäviin aina 11. marraskuuta 1926 tapahtuneeseen reserviin paluuseen saakka.


title: HMS Wakeful (H88)

text: Alus palasi palvelukseen 7. lokakuuta 1930 Sheernessin laivastotukikohdassa määrättynä Välimeren laivaston 1. hävittäjälaivueseen, mistä se palasi 18. kesäkuuta seuraavana vuonna Chathamin laivastotukikohdan reserviin. Se oli vuodesta 1931 vuoteen 1935 saakka liitettynä Noren reserviin, jolloin se liitettiin Kotilaivaston 20. hävittäjälaivueeseen. Alus palasi reserviin 1936 Chathamissa, kunnes se palasi palvelukseen 1939 reservin katselmoinnin jälkeen.


title: HMS Wakeful (H88)

text: "HMS Wakeful" sijoitettiin syyskuussa 1939 Plymouthiin 17. Hävittäjälaivueeseen saattueiden suojaksi. Alus suojasi 5. syyskuuta yhdessä "HMS Vivaciousin", "HMS Vanquisherin" ja "HMS Vanessan" kanssa rannikkosaattuetta Clydestä. Se suojasi 15. syyskuuta yhdessä "HMS Wolverinen" kanssa saattuetta.


title: HMS Wakeful (H88)

text: "HMS Wakeful" vapautti 23. maaliskuuta 1940 yhdessä "HMS Whitehallin" ja "HMS Winchelsean" kanssa kaksi Ranskan laivaston hävittäjää saattueen HG23F suojaamisesta. Suojaajat erkanivat 26. maaliskuuta saattueesta sen saavuttua Liverpooliin. Alus liittyi 3. huhtikuuta yhdessä troolareiden "HMS Leeds", "HMS United" ja hävittäjien "HMS Montrose" ja "HMS Verdun" kanssa saattueen OG24 suojaksi matkalla Gibraltarille. Alukset suojasivat paluumatkalla saattuetta HG24 Liverpooliin. Saattueen suojaksi liittyivät 4. huhtikuuta myös sluupit "HMS Enchantress" ja "HMS Sandwich". Suojausosasto erkani 7. huhtikuuta saattueesta sen saavuttua Liverpooliin.


title: HMS Wakeful (H88)

text: "HMS Wakeful" liittyi 10. huhtikuuta yhdessä "HMS Broken" ja "HMS Verityn" kanssa Gibraltarille matkaavan saattueen OG25 suojaksi. Alukset erkanivat saattueesta ja ne palasivat uuteen kotisatamaansa Liverpooliin.


title: HMS Wakeful (H88)

text: "HMS Wakeful" siirrettiin toukokuussa Doveriin, jolloin se samalla määrättiin tukemaan sotilasoperaatioita Hollannissa, Belgiassa ja Ranskassa. Alus määrättiin 26. toukokuuta evakuoimaan joukkoja Dunkerquesta (operaatio Dynamo), jolloin se matkasi Ranskan rannikolle yhdessä risteilijä "HMS Calcuttan" ja hävittäjien "HMS Gallantin", "HMS Greyhoundin", "HMS Graftonin", "HMS Impulsiven", "HMS Sabren", "HMS Vimyn" ja "HMS Vivaciousin" kanssa. Alukselle nousi 27. toukokuuta 631 maajoukkojen sotilasta.


title: HMS Wakeful (H88)

text: "HMS Wakeful" joutui ilmahyökkäyksen maaliksi paluumatkalla Doveriin, jolloin se vaurioitui lähelle osuneen pommin sirpaleista. Alus palasi 28. toukokuuta Ranskan rannikolle. Seuraavana päivänä Saksan laivaston E-vene S30:n laukaisema torpedo osui aluksen etummaiseen kattilahuoneeseen, jolloin alus katkesi. Aluksen etuosa upposi välittömästi. Miinanraivaajat "HMS Gossamer" ja "HMS Lydd", hävittäjä "HMS Grafton" sekä yhteysalus "HMS Comfort" pelastivat ainoastaan yhden kuljetetuista 640 maavoimien sotilaasta sekä 25 miehistönjäsentä.


title: MIAT Mongolian Airlines

text: MIAT Mongolian Airlines () on Mongolian kansallinen lentoyhtiö, joka on perustettu vuonna 1954. Yhtiön kotipaikka on Mongolian pääkaupunki Ulan Bator, josta yhtiö operoi 11 kohteeseen Chinggis Khaanin kansainväliseltä lentoasemalta. MIAT Mongolia Airlinesin laivasto koostuu yhdestä Airbus A310-300 -koneesta ja kahdesta Boeing 737-800 -koneesta.


title: MIAT Mongolian Airlines

text: MIAT Mongolian Airlinesin laivasto heinäkuussa 2010:


title: Mi Plan

text: Mi Plan (suom. "Suunnitelmani") on ensimmäinen espanjankielinen kokopitkä albumi kanadalaiselta laulaja-laulunkirjoittaja Nelly Furtadolta ja hänen neljäs studioalbuminsa. Se julkaistiin 15. syyskuuta 2009. Albumilta on julkaistu singlet ja musiikkivideot kappaleista "Manos al Aire" ja "Màs", sekä vain musiikkivideo kappaleesta "Fuerte". Metacritic arvosteli albumin pistein 71/100. Furtado sanoo suurimmaksi inspiraatiokseen espanjan kielen CNN:n haastattelussa.


title: Mi Plan

text:
Furtado tutustui kanadalaiseen laulaja-laulunkirjoittaja Alex Cúbaan 2008, ja he alkoivat kirjoittaa kappaleita yhdessä. Furtadon mukaan hän (Nelly Furtado) huomasi että hän kirjoitti vain espanjankielisiä kappaleita. Aluksi Nelly Furtadon piti julkaista kaksi albumia; yksi espanjaksi ja yksi portugaliksi, mutta portugalilevy taisi jäädä pois kokonaan, ja laulut kirjoitettiin espanjaksi, ja laitettiin Mi Planille.
Albumin julkaisun kunniaksi, kolme mainossingleä julkaistiin yksinoikeudella Applen iTunes Storessa. Tätä kutsuttiin nimellä ""Countdown to Mi Plan.""


title: Katherine Mayfair

text: Katherine Mayfair (aikaisemmin Davis) on fiktiivinen hahmo ABC:n televisiosarjassa "Täydelliset naiset". Hahmoa esittää Dana Delany.


title: Katherine Mayfair

text: Katherine Mayfair on ylpeä itsestään ollessaan täydellinen vaimo ja äiti. Hänet tunnetaan erinomaisena kokkina, jonka vuoksi hänen ja Bree Hodgen välille syntyi aluksi riitoja myöhemmin heistä kuitenkin tuli hyviä ystäviä. Katherine on persoonallisuudeltaan hyvin sarkastinen, mutta osaa olla myös erittäin vakava. Hän on myös hyvin salaileva, mutta alkaa rentoutua salaisuuden paljastuttua neljännen kauden lopussa. Katherine ystävystyy muiden Wisteria Lanella asuvien naisten kanssa neljännen ja viidennen kauden välissä.


title: Katherine Mayfair

text: Katherine syntyi vuonna 1962 ja hänet tunnettiin nimellä Katherine Davis muuttaessaan pois Wisteria Lanelta kaksitoista vuotta ennen sarjan neljättä kautta. Neljännellä kaudella paljastetaan, että Katherinen ex-mies Wayne Davis hakkasi häntä useasti ja jätti tämän usein palon valtaan. Neljänne kauden lopussa paljastuu että Mary Alice Young oli vahtinut Dylania jolloin Dylanin isä oli tuonut tytölle nuken. Vihoissaan Katherine otti nuken nukkuvalta tyttäreltään ja laittoi sen suuren kaapin päälle Dylanin makuuhuoneeseen. Myöhemmin Wayne palaa ja pari alkaa tapella. Lopulta Katherine lyö Waynea kynttilänjalalla päähän.


title: Katherine Mayfair

text: Jonkun aikaa myöhemmin Katherine herää Lillianin huutoon, joka kuuluu Dylanin huoneesta. Saapuessaan huoneeseen Katherine saa selville tyttärensä musertuneen kuoliaaksi kaapin alle yritettyään saada nukkensa. Šokissa Katherine ja Lillian-täti tajuavat Waynen voivan pidättää heidät murhasta, joten he hautaavat Dylanin metsään talonsa taakse. Seuraavana päivänä Mary Alice ja Susan Mayer koputtavat Katherinen oveen, vain saadakseen selville tämän olevan muuttamassa pois ilman selityksiä. Lähdettyään Wisteria Lanelta Katherine vierailee romanialaisessa orpokodissa ja löytää nuoren tytön, joka muistuttaa Dylania. Katherine adoptoi tytön ja muuttaa tämän nimen Dylaniksi peittääkseen onnettomuuden.


title: Katherine Mayfair

text: Katherine palaa Wisteria Lanelle neljännen kauden ensimmäisessä jaksossa. Kotiäitien katsoessa perheen muuttoa kadulle, Susan tunnistaa Katherinen ja juoksee halaamaan tätä. Katherine kotona, tämä esittelee perheensä. Katherine on nykyään naimisissa Adam Mayfairin kanssa, joka on gynekologi ja kertoi muuttaneensa takaisin koska hänen tätinsä Lillian on sairas. Katherine käy välittömästi Breen hermoille pyytämällä tät kaatamaan tämän pihalla olevan puun ja kutsumalla vaimoja, jotka muuttivat kadulle hänen muuttonsa jälkeen "tulokkaiksi". Bree alkaa muodostaa vihasuhteen Katherineen. Paljastuu, että Katherinen tytär Dylan ja Julie Mayer olivat parhaita ystäviä Mayfairien asuessa Wisteria Lanelle. Dylanilla ei ole kuitenkaan mitään muistikuvaa Juliesta tai kenestäkään Wisteria Lanella asuneesta. Paljastuu, että jotain kamalaa tapahtui 12 vuotta sitten, jonka vuoksi Katherine muutti pois.


title: Katherine Mayfair

text: Dylan kyselee Katherinelta isästään, mutta Katherine ei halua puhua tästä. Katherine sanoo Adamille Lillian-tädin olevan valmis tulemaan kotiin kuollakseen rakastamassaan paikassa ja aikoo majoittaa tämän huoneeseen jossa kielsi Dylania olemasta. Yksin ollessaan Katherine nostaa huoneen mattoa ja katsoo siinä olevaa suurta koloa ja murtuu kyyneliin. Paljastuu, että Lillian tietää Katherinen mysteerisen salaisuuden. Lillian sanoo Katherinelle että Dylanille olisi paras kertoa totuus jota on peitelty niin monia vuosia; Katherine kuitenkin kieltäytyy. Lillian yrittää kertoa Dylanille totuuden, mutta aina yrittäessään Katherine estää Lillianin aikeet. Juuri ennen kuolemaansa Lillian kirjoittaa paperille salaisuutensa toivossa että Dylan löytäisi sen. Katherine katsoo vierestä kun Lillianin ruumis viedään pois, muttei huomaa lattialla lojuvaa paperin palaa.


title: Katherine Mayfair

text: Katherine ja Adam pysyttelevät Breen talossa tornadon aikana. Paljastuu, että Adamilla oli suhde entisen potilaansa Sylvia Greenen kanssa, joka oli syy parin pois muuttoon Chicagosta. Bree lohduttaa Katherinea ja jakson lopussa kaksikosta tulee vihdoin ystäviä. Ollessaan vihoissaan Adamille Katherine heittää tämän ulos talostaan. Adam löytää Lillianin jättämän viestin ja jättää Katherinen. Vihoissaan Katherine polttaa viestin, mutta Dylan löytää lapun jäänteet tuhkan seasta. Pian Dylan tapaa isänsä Wayne Davisin, joka on poliisi. Dylan alkaa nähdä isäänsä salaa äidiltään. Katherinen saadessa tietää tapaamisista hän lopulta hyväksyy. Waynen ehdottaessa kaikkien kolmen muuttavan pois, mutta Katherine sanoo tälle ettei Dylan ole edes tämän tytär. Wayne saa DNA-testin ja Dylanin kädestä puuttuvien arpien avulla selville, ettei Dylan ole hänen tyttärensä.


title: Katherine Mayfair

text: Neljännen kauden lopussa Bree tulee Katherinen luo joka ei ilmaantunut Bobin ja Leen häiden järjestelyihin. Wayne ottaa Breen panttivangiksi. Katherine kertoo Waynelle totuuden Waynen uhatessa tätä Breen hengellä. Raivoissaan Wayne kohottaa aseensa ja sanoo haluavansa tappaa Katherinen tämän haudattua parin tyttären kuin koiran. Adam kuitenkin tulee hätiin ja tappelee Waynen kanssa. Breen yrittäessä auttaa Adamia Katherine ampuu Waynea rintaa, tappaen tämän. Hetkeä myöhemmin poliisit saapuvat ja Katherine pidätetään. Poliisi kuitenkin kyselee muilta kotiäideiltä, joilta Katherine saa alibin heidän kertoessa kuinka vaarallinen Wayne oli. Katherine vapautetaan ja Waynen kuolema luokitellaan itsepuolustukseksi.


title: Katherine Mayfair

text: Viisi vuotta neljännen kauden tapahtumien jälkeen Katherine ei enää asu Adamin kanssa. Muut kotiäidit ovat hyväksyneet Katherinen joukkoonsa, erityisesti Bree joka näkee Katherine kuin siskonaan. Jakson "Mirror, Mirror" takaumassa paljastuu, että Bree oli alkanut juoda uudelleen, mutta Katherine auttoi häntä toipumaan. Katherine on nykyään Breen työkumppani ja parin välillä on kateutta Breen ollessa heidän yhteisen bisneksen tähti, tämän julkaistua kokkikirjan käyttämällä myös Katherinen reseptejä. Katherine tekee firman eteen paljon töitä vaikka tunteekin itsensä petetyksi. Bree päättää omistaa kirjansa Katherinelle, mutta tämä ei tunne sen olevan tarpeeksi. Katherine kostaa Breelle, nolaamalla tämän TV-lähetyksen kuvauksissa. Breen palkattua Orsonin Katherine tuntee itsensä tarpeettomaksi ja kertoo Breelle haluavansa lopettaa ja muuttaa Dylanin luokse Baltimoreen. Bree kuitenkin saa Katherinen muuttamaan mielensä ja parittaa tämän Orsonin ystävän kanssa.


title: Katherine Mayfair

text: Myöhemmin Katherine alkaa seurustella Mike Delfinon kanssa. Ensin pari haluaa pitää suhteensa salaisuutensa, mutta lopulta he paljastavat suhteensa. Mike on kuitenkin yhä rakastunut Susaniin ja on surullinen saatuaan tietää tämän olevan menossa naimisiin Jacksonin kanssa. Katherine on kuitenkin innoissaan, koska siten Susan ei enää olisi hänelle uhka. Mike päättää kosia Katherinea ja Katherine tietenkin suostuu. Katherine saa selville Susanin menevän Jacksonin kanssa naimisiin vain jotta tämä saisi oleskeluluvan Yhdysvaltoihin, muttei kerro asiasta Mikelle. Katherine Miken ollessa lentokentällä lähdössä Las Vegasiin Mike saa selville Susanin ja M.J.:n olevan vaarassa. Daven murhasuunnitelman mennessä pieleen Mike ja Susan suutelevat. Kauden viimeisessä jaksossa näytetään Miken olevan menossa vielä tuntemattoman naisen kanssa naimisiin.


title: Katherine Mayfair

text: Paljastuu, että Miken morsian on Susan eikä Katherine. Takaumien kautta selviää, että Mike erosi Katherinesta ja kosi Susania. Susanin ollessa ulkona hänen hääpukunsa toimitetaan Katherinen luo. Katherine pitää mekkoa päällään kokatessaan ärsyttääkseen Susania ja hääpäivänä vaatii tältä julkista anteeksi pyyntöä Miken varastamisesta. Susan kieltäytyy ja lukitsee Katherinen kaappiin. Katherine kuitenkin pääsee vapaaksi ja tulee pilaamaan häät, Mike kuitenkin vaatii tätä lähtemään. Tuntiessaa syyllisyyttä Susan pyytää anteeksi, mutta Katherine jää vieläkin katkeraksi. Katherine julistaa sodan Susania kohtaan ja alkaa suunnitella kostoa. Susanin ollessa Julien luona sairaalassa Katherine vierailee Miken luona, suutelee tätä ja kertoo olevansa tämän tukena. Sen jälkeen Katherine kertoo Orsonille Miken tehneen aloitteen, toivoen sanan kulkeutuvan Susanin korviin. Katherine kertoo Breelle Miken aikovan jättää Susanin ja palaavan tämän luo. Myöhemmin Bree ja Katherine joutuvat tappeluun erään parin hääpaikalla. Bree ei pidä Katherinen käytöksestä ja erottaa tämän, jolloin Katherine naarmuttaa avaimillaan Breen autoa.


title: Katherine Mayfair

text: Susan suuttuu kuullessaan Breeltä Katherinen yrittävän iskeä Mikea. Susan uhkaa Katherinea julkisesti jättämään parin rauhaan. Seuraavana yönä Julie kuulee ulkoa ääniä, jolloin Susan ottaa aseen ja laukaisee ikkunasta ulos, osuen Katherineen. Angie Bolen suostuttelee Katherinen olemaan soittamatta poliisille kertoe Miken olevan hulluna Katherineen ja pysymällä hiljaa Katherine vaikuttaa "pyhimykseltä" Susanin vaikuttaessa "hirviöltä". Eräänä iltaa Katherine soittaa Miken korjaamaan talossaan olevaa vuotoa. Susan epäilee Katherinea ja lähtee tämän mukaan. Susan livahtaa Katherinen makuuhuoneeseen ja näkee ruusuja sekä kynttilöitä kaikkialla tajuten Katherinen aikovan vietellä Miken. Pari tappelee ja putoavat lopulta ammeeseen. Lopulta Katherine kertoo poliisille ampumisesta ja Susan pidätetään. Kuulustelussa Susan tuomitaan yhdyskuntapalveluun. Kun Katherine heittää roskan Susanin eteen tämän suorittaessa yhdyskuntapalvelua, Susan ilmoittaa tästä jolloin myös Katherine joutuu yhdyskuntapalveluun.


title: Katherine Mayfair

text: Katherine kertoo M.J.:lle kuinka Susan varasti Miken häneltä ja kuinka paha Susan on. Mike suuttuu ja käskee Katherinea jättämään M.J.:n rauhaan. Murtunut Katherine käskee Mikea puukottamaan hänet, antaen Mikelle puukon. Puukkoon jäi silloin jälkiä Miken sormista. Mike lähtee ja Katherine puukottaa itseään, ja soittaa hätänumeroon. Katherine sanoo poliiseille, että Mike puukotti häntä, ja Mike sanoo että se ei ole totta. Poliisit kumminkin löytävät Miken sormenjäljet. Susanin tietäessä totuuden hän soittaa Katherine tyttärelle Dylanille ja saa selville Katherinen uskotelleen tälle olevansa onnellisesti naimisissa Miken kanssa. Dylan saapuu Fairviewhin ja Susan kertoo tälle totuuden. Susan ja Dylan todistavat Katherinen hermoromahdusta sairaalan käytävällä.


title: Katherine Mayfair

text: Katherine viettää kuukauden mielisairaalassa ja tapaa myöhemmin psykiatrin. Katherinen palaessa sairaalasta kaikki ystävät sopivat riitansa.


title: Katherine Mayfair

text: Myöhemmin Katherine ystävystyy Robin -nimisen stripparin kanssa, joka paljastuu lesboksi. Katherine huomaa tuntevansa vetoa naista kohtaan ja he aloittavat suhteen. Lesbouden kanssa painiva Katherine ei osaa suhtautua muiden katseisiin ja pyytää Robinia lähtemään kanssaan Pariisiin selvittämään tunteitaan. On epäselvää palaako Katherine enää Wisteria Lanelle.


title: Irma Rihtniemi-Koski

text: Irma Rihtniemi-Koski (27. maaliskuuta 1926 Helsinki – 6. tammikuuta 1981 Helsinki) oli kokoomuksen kansanedustaja vuosina 1975–1981. Rihtniemi-Koski toimi myös Kokoomuksen Naisten Liiton varapuheenjohtajana.


title: Irma Rihtniemi-Koski

text: Rihtniemi-Kosken luottamustoimiin kuuluivat muun muassa kokoomuksen puoluehallituksen jäsenyys ja Vantaan kaupunginvaltuuston varapuheenjohtajuus. Presidentin valitsijamies hän oli vuoden 1978 vaalissa. Eduskuntaan hänet valittiin Uudenmaan läänin vaalipiiristä vuoden 1975 vaaleissa. Kun Rihtniemi-Koski kuoli 6. tammikuuta 1981, hänen tilalleen eduskuntaan nousi varasijalta Jouni J. Särkijärvi.


title: Irma Rihtniemi-Koski

text:
Rihtniemi-Koski oli omaa sukua Rihtniemi. Hänen veljensä Juha Rihtniemi toimi sekä kansanedustajana että Kansallisen Kokoomuksen puheenjohtajana. Rihtniemi-Kosken isä oli puolestaan varatuomari, everstiluutnantti ja kokoomuksen perustajajäsen Elja Rihtniemi ja äiti Doris Ingrid Gruene. Isoisä filosofian tohtori Volter Rihtniemi (ent. Högman) oli myös vanhasuomalainen ja kokoomuksen keskeinen hahmo 1920-luvun Kainuussa.
Rihtniemi-Koski valmistui ylioppilaaksi vuonna 1945. Suoritettuaan merkonomin tutkinnon vuonna 1947 hän työskenteli kirjeenvaihtajana Oy Radiator Ab:ssä 1947–1950 ja Oy Algol Ab:ssä 1950–1956. Hän suoritti humanististen tieteiden kandidaatin tutkinnon 1961 ja työskenteli Suomen liikemiesten kauppaopiston kieltenopettajana vuosina 1962–1973. Samalla hän luki itsensä filosofian kandidaatiksi 1971 ja filosofian maisteriksi 1972.


title: Irma Rihtniemi-Koski

text: Irma Rihtniemi avioitui varatuomari Rauno Kosken kanssa vuonna 1948. Rauno Koski toimi kokoomuksen puoluesihteerinä 1960–1965 ja myöhemmin Yleisradion hallintojohtajana.


title: Anthemis rhodensis

text: Anthemis rhodensis on monivuotinen ruohovartinen kasvi, joka kuuluu sauramojen sukuun. Se on harvinainen kotoperäinen laji Rodoksen saarella Välimerellä. "Anthemis rhodensis" kasvaa 9–12 cm korkeaksi ja kukkii kesällä keltaisin kukin.


title: Ipomoea imperati

text: Ipomoea imperati on valkokukkainen köynnöskasvi, joka kasvaa hiekkarannoilla kaikkialla lämpimien merien rannalla. Sillä on mehevät, herttamaiset lehdet ja halkaisijaltaan vajaa viisisenttiset, torvimaiset kukat. Versojen pituus on 5–8 metriä. Kasvi kestää suolaveden pärskeitä ja kuumia hiekan pintalämpötiloja sekä kohtuullista hautautumista tuulen pöllyttämään hiekkaan. Se on Kreikassa harvinainen laji, ja sitä uhkaa turismin leviäminen.


Jääkiekon maailmanmestaruuskilpailut 1955 käytiin Krefeldissä. Kanada voitti Neuvostoliiton ratkaisukamppailussa 5-0 Bill Warwickin avattua maalihanat "ihmetempullaan", nostamalla kiekon maalin takaa veskarin selän kautta maaliin. Kanadaa edusti kisoissa seurajoukkue Penticton Vees.


title: Muhavets

text: Muhavets ( ja , ) on Läntisen Bugin sivujoki Valko-Venäjän Brestin alueella. Se saa alkunsa Pružanyn seudulta ja liittyy Brestissä Puolan rajalla Bug-jokeen, joka kuuluu Itämereen laskevan Veikselin vesistöön.


title: Muhavets

text: Muhavetsin pituus on 113 km ja sen valuma-alue kattaa 6590 neliökilometriä. Joen alku- ja loppupisteiden välinen korkeusero on 29,5 metriä. Keskivirtaama on 33,6 m³/s.


title: Muhavets

text: Brestin seudulla jokea käytetään mm. proomuliikenteeseen ja jokimatkailuun. Joki on navigoitavissa sen alapäässä lähellä Puolan rajaa sijaitsevasta Brestin satamasta ylävirtaan, jossa se Kobrynin kaupungin itälaidalta () alkavan Dneprin–Bugin kanavan kautta on yhteydessä Mustamereen laskevaan Dneprin vesistöön Ukrainassa. Yhteys Brestistä alavirtaan Bug-joelle, noin puolentoista kilometrin päässä jokien yhtymäkohdassa sijaitsevan Brestin linnoitusalueen siltapenkereiden ohi, on kuitenkin nykyisin suljettu.


title: Control (Janet Jacksonin albumi)

text: Control on Janet Jacksonin kolmas studioalbumi, joka julkaistiin vuonna 1986.


title: Edwin Valero

text: Edwin Valero (3. joulukuuta 1981 Mérida – 19. huhtikuuta 2010) oli venezuelalainen nyrkkeilijä ja entinen WBC-ammattilaisliiton kevytsarjan maailmanmestari. Valero otteli ammattilaisena 27 ottelua, joista hän voitti jokaisen ennen täyttä aikaa. Tyrmäyksistä 19 tuli ensimmäisessä erässä.


title: Edwin Valero

text: Vaikka Valero oli oikeakätinen, hän otteli "vasenkätisesti" eli oikea käsi edessä.


title: Edwin Valero

text: Valero aloitti nyrkkeilyn 12-vuotiaana. Amatööriurallaan hän saavutti 86 voittoa, joista 57 tuli tyrmäyksellä, ja kärsi kuusi tappiota.


title: Edwin Valero

text: Ammattilaisuransa Valero aloitti ylemmässä höyhensarjassa (59 kg) 9. heinäkuuta 2002 Eduardo Hernandezia vastaan. Valero voitti peräti 18 ensimmäistä ammattilaisotteluaan ensimmäisen erän tyrmäyksellä. Hänen ensimmäinen titteliottelunsa oli 25. helmikuuta 2006 Whyber Garciaa vastaan WBA "Fedelatin"-tittelistä. 12-eräiseksi kaavailtu ottelu, jonka Valero voitti avauserän teknisellä tyrmäyksellä, toimi myös eliminaattori-otteluna WBA:n maailmanmestaruusotteluun.


title: Edwin Valero

text: WBA-liiton ylemmän höyhensarjan MM-ottelussa 5. elokuuta 2008 Valero kohtasi Vicente Mosqueraan. Valero käytti vastustajaansa kanveesissa ensimmäisessä erässä kahdesti ja otti itsekin lukua kolmannessa erässä. Valeron lisätessä hallintaansa ottelu kesti aina kymmenenteen erään saakka, kunnes tuomari keskeytti kamppailun. Hän puolusti mestaruuttaan Nobuhito Honmoa vastaan ensimmäisen erän teknisellä tyrmäyksellä, Zaid Zavaletaa vastaan kolmannen erän teknisellä tyrmäyksellä sekä viimeisenä kesäkuussa 2008 Takehiro Shimadaa vastaan seitsemännen erän teknisellä tyrmäyksellä, minkä jälkeen hän luopui mestaruudestaan noustakseen painoluokkaa ylemmäs kevytsarjaan.


title: Edwin Valero

text: Ensimmäisessä ottelussaan kevytsarjalaisena Valero kohtasi 4. huhtikuuta 2009 Antonio Pitaluan ottelussa avoimena olleesta WBC:n maailmanmestaruudesta. Valero käytti Pitaluaa kehän pinnassa kolmesti toisessa erässä kunnes tuomari keskeytti ottelun hänen voitokseen. Joulukuussa hän puolusti mestaruuttaan kokenutta Hector Velazquezia vastaan, joka luopui leikistä kuuden erän jälkeen.


title: Edwin Valero

text: Viimeiseksi jääneessä ottelussaan Valero puolusti mestaruuttaan WBC:n väliaikaismestaria Antonio DeMarcoa vastaan 6. helmikuuta 2010. DeMarcon kotikehässä Meksikossa käyty ottelu päättyi ottelun alussa syvän haavan kyynärpäästä päähänsä saaneen Valeron voittoon DeMarcon luovuttua leikistä yhdeksännen erän jälkeen.


title: Edwin Valero

text: Valero oli monesti uutisoinnin kohteena myös nyrkkeilykehän ulkopuolisten tapahtumien johdosta. Ennen ryhtymistään ammattilaiseksi helmikuussa 2001 hän ajoi moottoripyörällä ilman kypärää ja törmäsi autoon, minkä johdosta hänen kallonsa murtui ja nyrkkeilyura oli vaarassa päättyä. Vamma on tuottanut Valerolle hankaluuksia myöhemminkin uransa aikana; tammikuussa 2004 hänen ottelunsa Kaliforniassa jouduttiin perumaan, koska hän ei läpäissyt lääkärintarkastusta pään magneettikuvauksen takia. Sittemmin hän otteli pääasiassa Yhdysvaltain ulkopuolella, kunnes Nevadan urheilukomissio tarkensi sääntöjään joiden mukaan ottelijalle voidaan myöntää lisenssi vaikka he olisivatkin aiemmin kärsineet aivoverenvuodosta.


title: Edwin Valero

text: Syksyllä 2009 Valerolle ei myönnetty viisumia Yhdysvaltoihin, missä hänen piti otella Manny Pacquiaon esiottelussa. Saman vuoden lokakuussa hänet oli pidätetty äitinsä ja sisarensa pahoinpitelystä syytettynä, mutta sittemmin syytteet peruttiin.


title: Edwin Valero

text: 18. huhtikuuta 2010 Valero pidätettiin epäiltynä vaimonsa Yennifer Carolinan murhasta. Vaimoa oli isketty puukolla useita kertoja Valenciassa sijaitsevassa hotellissa. Seuraavana päivänä Valero teki sellissä itsemurhan.


title: Welcome to the Rileys

text: Welcome to the Rileys (tunnettu myös nimellä Meet the Rileys) on yhdysvaltalainen independent-tuotettu draamaelokuva. Elokuvan on ohjannut Jake Scott ja käsikirjoittanut Ken Hixon. Sen pääosia näyttelevät Kristen Stewart, James Gandolfini ja Melissa Leo. Elokuva nähtiin ensimmäisen kerran vuoden 2010 Sundance-elokuvafestivaaleilla, mutta elokuvan varsinainen ensi-ilta oli 29. lokakuuta 2010. Kristen Stewart esittää elokuvassa Mallorya, joka on ongelmallinen teini-ikäinen ja ilotyttö. James Gandolfini ja Melissa Leo esittävät murheellista pariskuntaa, jotka kuuluvat Rileyn perheeseen.


title: Welcome to the Rileys

text: Elokuvaa alettiin kuvata loppusyksystä 2008 New Orleanssissa.


title: Welcome to the Rileys

text: Stewart on kertonut olevansa hermostunut roolistaan elokuvassa, sillä hänet nähdään muutaman kerran alasti ja strippaamassa. Tämän takia hän pyysi hyvää ystäväänsä Nikki Reediä kuvauspaikalle tukemaan häntä. Stewart on itse kommentoinut, että hänen mielestään tämä on hyvä elokuva näyttelijäuralleen, sillä nyt fanitkin saavat nähdä erilaisen puolen hänen töistään. Hän on todennut myös, että kyseinen elokuva on independent-elokuva, jota varmastikaan kukaan ei normaalisti katsoisi, mutta kaikki ovat kiinnostuneita näkemään Bellan strippaamassa.


title: Welcome to the Rileys

text: Elokuvan soundtrack julkaistiin digitaalisesti 26. lokakuuta 2010 ja virallisesti 2. marraskuuta 2010.


title: HMS Walker

text: HMS Walker (viirinumero D27) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Walker

text: Alus tilattiin 9. joulukuuta 1916 William Denny and Brothersilta Dumbartonista osana vuosien 196-1917 laivasto-ohjelman 10. tilausta. Sen köli laskettiin 26. maaliskuuta 1917 ja alus laskettiin vesille 29. marraskuuta. Alus valmistui 12. helmikuuta 1918, jolloin se oli varustettu miinanlaskijaksi.


title: HMS Walker

text: "HMS Walker" palveli ensimmäisen maailmansodan lopulla ja rauhan tultua se palveli Itämeren purjehduksilla taistellen Bolsevikkeja vastaan. Alus kuului 1921 Atlantin laivaston 1. Hävittäjälaivueeseen. Alus vieraili 15.-22. kesäkuuta 1926 laivasto-osaston mukana Helsingissä. Se sijoitettiin vuoden 1930 jälkeen reserviin.


title: HMS Walker

text: Alus palasi palvelukseen elokuussa 1939 reservilaivastojen liikekannallepanon yhteydessä. Se oli mukana kuningas Yrjö VI:n pitämässä reservilaivaston katselmuksessa Weymouthin lahdella, mistä se siirtyi Plymouthiin varustettavaksi sodan varalle.


title: HMS Walker

text: Alus liittyi syyskuun alussa Plymouthissa 11. Hävittäjälaivueeseen suojaamaan saattueita sekä sukellusveneiden torjuntatehtäviin Kanaalin alueella. Alus suojasi 9. syyskuuta saattuetta OB2 "HMS Vanquisherin" ja "HMS Winchelsean" kanssa. Seuraavana päivänä kotimatkalla alus törmäsi "HMS Vanquisherin" kanssa kärsien pahoja vaurioita. Se otettiin 14. syyskuuta Devonportin telakalle korjattavaksi, mistä se palasi palvelukseen vuoden lopulla.


title: HMS Walker

text: "HMS Walker" suojasi 13. tammikuuta 1940 Liverpooliin tulevaa saattuetta HG15F "HMS Broken", "HMS Keppelin" ja "HMS Enchantressin" kanssa. Alus erkani 19. tammikuuta saattueesta. Se jatkoi saattueiden suojaamista läntisen reitin alaisuudessa.


title: HMS Walker

text: Alus liittyi 25. maaliskuuta Gibraltarille matkanneeseen saattueeseen OG23 "HMS Campbellin", "HMS Volunteerin" ja "HMS Wandererin" kanssa. Se erkani seuraavana päivänä saattueesta kahden Ranskan laivaston aluksen vapauttaessa paikallissuojauksen tehtävästään, minkä jälkeen alus liittyi 27. maaliskuuta Liverpooliin saapuvaan saattueeseen HG23. Alus erkani saattueesta 30. maaliskuuta Liverpoolissa.


title: HMS Walker

text: Alus siirrettiin 8. huhtikuuta Kotilaivastoon Saksan hyökättyä Norjaan. Se suojasi liittoutuneiden maihinnousulaivaston Norjan rannikolle. Seuraavana päivänä alus kärsi vaurioita ilmahyökkäyksessä suojatessaan saattuetta. Alus osallistui 30. huhtikuuta Andalsnesin ja Molden evakuointeihin, joiden aikana se joutui useaan otteeseen ilmahyökkäyksen kohteeksi. Alus kuljetti joukkoja maista risteilijä "HMS Sheffieldille" yhdessä "HMS Westcottin" kanssa.


title: HMS Walker

text: Alus suojasi 1. toukokuuta edelleen evakuointia Andalsnesissä ilmahyökkäysten kiihtyessä, minkä jälkeen se jatkoi maajoukkojen tukemista sekä saattueiden suojaamista alueella. Alus tulitti 28. toukokuuta "HMS Beaglen", "HMS Famen" ja "HMS Havelockin" kanssa Rombakin vuonon rantojen kohteita Narvikin taisteluiden aikana. "HMS Walker" suojasi 8. kesäkuuta viimeistä evakuointisaattuetta Harstadista.


title: HMS Walker

text: Alus teki 2. heinäkuuta tuloksettoman hyökkäyksen "RMS Andora Starin" upottanutta Saksan laivaston sukellusvenettä "U-47" vastaan. Satamaan palattuaan alus siirrettiin telakalle, mistä se palasi palvelukseen läntisen reitin alaisuuteen lokakuussa.


title: HMS Walker

text: "HMS Walker" liitettiin helmikuussa 1941 5. Saattajaryhmään johtoaluksena. Liverpooliin sijoitetun ryhmän muina aluksina olivat "HMS Vanoc", "HMS Volunteer" ja "HMS Caldwell".


title: HMS Walker

text: Alus suojasi maaliskuussa ryhmineen saattuetta HX112. Se metsästi 17. maaliskuuta "HMS Vanocin" kanssa sukellusvenettä "U-100", joka pakotettiin pintaan upotettavaksi. Hieman upotuksen jälkeen havaittiin "U-99", joka upotettiin syvyyspommein.


title: HMS Walker

text: "HMS Walker" liittyi 12. tammikuuta 1942 Clydessä ryhmineen saattueen WS15 paikallissaattueeksi. Ryhmä erkani 15. helmikuuta saattueesta palaten Clydeen, jossa se liittyi 17. helmikuuta saattueen WS16 paikallissaattueeksi. "HMS Walker", "HMS Witherington" ja "HMS Verity" jatkoivat saattueen mukana 21. helmikuuta muiden Kotilaivaston alusten suojatessa raskaiden sotalaivojen matkan Gibraltarille. Seuraavana päivänä "HMS Walker" ja kaksi muuta Kotilaivaston hävittäjää erkanivat saattueesta "HMS Newcastlen" ja sitä suojanneen "HMS Paladinin" vastaanottaessa suojaustehtävän.


title: HMS Walker

text: Alus jatkoi saattueiden suojaamista läntisen reitin alaisuudessa, kunnes se vuoden lopulla määrättiin muutettavaksi pitkän matkan saattajaksi.


title: HMS Walker

text: "HMS Walker" siirrettiin vuoden 1943 alussa Thamesin telakalle muutostöitä varten. Alus aloitti toukokuussa koeajot satamassa sekä sen edustalla. Kesäkuussa se oli koulutettavana. Alus siirrettiin heinäkuussa koulutuksen päätyttyä 4. Saattajaryhmään suojaamaan Atlantin saattueita.


title: HMS Walker

text: "HMS Walker" siirrettiin tammikuussa 1944 Kotilaivastoon suojaamaan Jäämeren saattueita. Alus liittyi helmikuussa saattueeseen JW57 "HMS Beaglen", "HMS Boadicean", "HMS Keppelin" ja neljän Flower-luokan korvetin kanssa. Suojausosasto erkani 28. helmikuuta vahingoittumattomasta saattueesta saavuttuaan Kuolan niemimaalle. Alus liittyi 2. maaliskuuta palaavan saattueen RA57 lähisuojaukseen saman osaston kanssa. Saattue joutui 4. maaliskuuta sukellusvenehyökkäyksen kohteeksi. Suojausosasto erkani 10. maaliskuuta saattueesta sen saavuttua Loch Eween.


title: HMS Walker

text: Alus liittyi 29. maaliskuuta 2. saattajaryhmän alusten "HMS Starlingin", "HMS Magpien", "HMS Wild Goosen", "HMS Wrenin" ja "HMS Whimprelin" sekä "HMS Beaglen", "HMS Boadicean" ja "HMS Keppelin" kanssa saattueeseen JW58. Saattue saapui 4. huhtikuuta Kuolan niemimaalle useiden ilma- ja sukellusvenehyökkäysten jälkeen.


title: HMS Walker

text: Alus liittyi 7. huhtikuuta palaavaan saattueeseen RA58 "HMS Beaglen", "HMS Boadicean", "HMS Inconstantin", "HMS Keppelin", "HMS Venuksen", "HMS Westcottin", "HMS Whitehallin" ja "HMS Wrestlerin" kanssa. Suojausosasto erkani 12. huhtikuuta saattueesta ilman taistelukosketusta viholliseen ennen saapumista Loch Eween.


title: HMS Walker

text: Alus lähti 20. huhtikuuta Kuolan niemimaalle risteilijä "HMS Diademin", saattuetukialusten "HMS Activityn" ja "HMS Fencerin", 15 Kotilaivaston hävittäjän ja kolmen Kanadan laivaston fregatin kanssa suojatakseen kauppalaiva "Nea Hellasta" ja kootakseen aluksia ja miehistöjä Venäjän satamista. Osasto saapui 23. huhtikuuta Kuolan niemimaalle ilman "Nea Hellasta", joka oli joutunut palaamaan kotimaahan teknisten ongelmien vuoksi.


title: HMS Walker

text: "HMS Walkerille" nousi 28. huhtikuuta kolmetoista Yhdysvaltain laivaston merimiestä kuljetettaviksi Britteinsaarille. Alus liittyi palaavaan saattueeseen RA59 "HMS Diademin", "HMS Fencerin" ja niiden suojana olleiden alusten kanssa.


title: HMS Walker

text: Alus määrättiin toukokuussa tukemaan Normandian maihinnousua. Se erkani 3. toukokuuta saattueesta RA59 oltuaan kaksi vuorokautta jatkuvien sukellusvenehyökkäysten ja myrskyn riepoteltavana. Satamaan saavuttuaan alus valmistautui liittymään saattajaryhmä 137:ään, jonka muodostivat korvetit "HMS Honeysuckle" ja Ranskan laivaston "La Nantaise" sekä troolari "HMS Lincolnshire".


title: HMS Walker

text: Alus siirtyi kesäkuun alussa Milford Haveniin suojatakseen saattuetta E2B2Z:aa, jonka 32 alusta se suojasi 4. kesäkuuta ryhmineen 144 saattajaryhmän ja kahden troolarin avustamana läntisen maihinnousuosaston kokoontumispaikalle. Saattue saapui 8. kesäkuuta sillanpäähän, minkä jälkeen osasto palasi Milford Haveniin. Alus suojasi 10. kesäkuuta alkaen täydennyssaattueita amerikkalaisten sillanpäähän, kunnes se vapautettiin operaatiosta jatkamaan Atlantin saattueiden suojaamista.


title: HMS Walker

text: Alus siirrettiin lokakuussa ryhmänsä mukana suojaamaan Jäämeren saattueita. Se liittyi 20. lokakuuta saattueen JW61 lähisuojaukseksi "HMS Lapwingin", "HMS Larkin" ja kolmen Flower-luokan korvetin kanssa. Suojaus erkani 28. lokakuuta saattueesta saavuttuaan Kuolan niemimaalle.


title: HMS Walker

text: Alus liittyi saman suojausosaston mukana 2. marraskuuta saattueeseen RA61, josta se erkani 9. marraskuuta Loch Ewessä. Joulukuussa alus palasi luoteisen reitin alaisuuteen saattueiden suojaksi. Alus liittyi 30. joulukuuta saattueeseen JW63 "HMS Keppelin", "HMS Westcottin" ja 8. saattajaryhmän sluuppien kanssa.


title: HMS Walker

text: "HMS Walker" erkani 8. tammikuuta 1945 suojueen mukana saattueesta saavuttuaan Kuolaan tapahtuma köyhän matkan jälkeen. Alus suojasi samojen hävittäjien kanssa 11. tammikuuta palaavaa saattuetta RA63, josta se erkani 23. tammikuuta saavuttuaan Clydeen.


title: HMS Walker

text: Alus palasi helmikuussa suojaamaan Atlantin saattueita ja maaliskuussa se oli kotivesillä saattueiden suojana sekä merialueiden valvontatehtävissä.


title: HMS Walker

text: Euroopan sotatoimien päätyttyä alus poistettiin palveluksesta. Se siirrettiin reserviin sijoitettuna poistolistalle. Alus myytiin 1946 BISCOlle ja se hinattiin 15. maaliskuuta Trooniin romutettavaksi.


title: HMS Walpole

text: HMS Walpole (viirinumerot D41 ja toukokuusta 1940 I41) oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Walpole

text: Alus tilattiin William Doxfordilta Sunderlandista osana vuosien 1916-1917 laivasto-ohjelman 10. tilausta. Sen köli laskettiin toukokuussa 1917 ja alus laskettiin vesille 12. helmikuuta 1918. Alus valmistui 7. elokuuta.


title: HMS Walpole

text: Palvelukseen otettaessa "HMS Walpole" liitettiin Suuren laivaston 13. Hävittäjälaivueeseen. Ensimmäisen maailmansodan päätyttyä se osallistui Baltian alueen operaatioihin. Se siirrettiin Atlantin laivaston 2. Hävittäjälaivueeseen ja se oli 1938 Portlandiin sijoitettuna 1. Sukellusveneidentorjuntalaivueessa.


title: HMS Walpole

text: "HMS Walpole" sijoitettiin syyskuussa 1939 Harwichiin 19. Hävittäjälaivueeseen suojaamaan saattueita sekä avustamaan Pohjanmeren valvonnassa. Alus siirrettiin lokakuussa Atlantin saattueiden suojaksi, missä tehtävässä se oli vuoden lopun.


title: HMS Walpole

text: Alus suojasi 13. tammikuuta 1940 "HMS Enchantressin", "HMS Broken", "HMS Keppelin" ja "HMS Walkerin" kanssa Liverpooliin matkannutta saattuetta HG15F, josta se erkani 19. tammikuuta saattueen saavuttua määränpäähänsä. Alus suojasi 31. tammikuuta "HMS Whitshedin" ja "HMS Witheringtonin" kanssa Gibraltarille matkannutta saattuetta OG16, josta se erkani myöhemmin liittyen Liverpooliin matkanneeseen saattueeseen HG16 "HMS Wolverinen" kanssa. Suojaus erkani saattueesta 3. helmikuuta Liverpoolissa.


title: HMS Walpole

text: Alus suojasi 24. helmikuuta "HMS Mackayn", "HMS Whitshedin", "HMS Bidefordin" ja "HMS Leithin" kanssa saattuetta HG19, josta se erkani 27. helmikuuta Liverpoolissa.


title: Asashōryū Akinori

text: Asashōryū Akinori (s. 27. syyskuuta 1980) on mongolialainen entinen sumopainija. Hänestä tuli vuonna 2003 ensimmäinen mongolialainen, joka on saavuttanut sumopainin ylimmän sijoituksen. Vuonna 2005 hän voitti ensimmäisenä sumopainijana kaikki kuusi Honbashoa samana vuonna.


title: Asashōryū Akinori

text: Akinori ilmoitti lopettamisestaan vuoden 2010 helmikuussa sen jälkeen kun häntä syytettiin yökerhon ulkopuolella tapahtuneesta pahoinpitelystä.


title: Strand Magazine

text: Strand Magazine oli brittiläinen kuukausijulkaisu, joka ilmestyi vuosina 1891–1950. Siinä julkaistiin kaunokirjallisia tekstejä ja asia-artikkeleita. Strand Magazine tunnetaan parhaiten siitä, että Arthur Conan Doylen Sherlock Holmes -tarinat ilmestyivät ensimmäisen kerran sen sivuilla Sidney Pagetin kuvittamina.


title: Strand Magazine

text: George Newnes perusti Strand Magazinen vuonna 1890. Se oli tarkoitettu suuren yleisön perhelehdeksi. Lehti julkaisi asia-artikkeleita, novelleja ja jatkoromaaneja. Newnes halusi myös julkaista kuvia joka sivulla – mikä oli lehden perustamisajankohtana suuri myyntivaltti. Lisäksi lehden hinta oli puolet kilpailijoiden hinnoista.


title: Strand Magazine

text: Kun Doylen "Kuningas pulassa" -novelli julkaistiin Strandissä heinäkuussa 1891, lehden levikki nousi välittömästi. Doyle julkaisi kaikki 56 Sherlock Holmes -novellia Strandissä 1891–1927. Suurimman osa niistä kuvitti Sidney Paget, jonka Holmes-kuvitukset ovat tulleet yhtä kuuluisiksi. Kun "Baskervillen koira" julkaistiin jatkokertomuksena 1901–1902, lehden levikki kasvoi 30 000 kappaleella. Strand julkaisi myös muita Doylen artikkeleita ja kaunokirjallisuutta – vuosina 1891–1930 lähes joka numerossa oli jotain Doylelta.


title: Strand Magazine

text: Doylen myötä lehdestä oli tullut hyvin suosittu ja siinä ilmestyi myös muiden merkittävien kirjailijoiden teoksia, muun muassa P. G. Wodehousen, H.G. Wellsin ja Somerset Maughamin. Doylen jalanjäljissä Strand julkaisi myös monien muiden rikoskirjailijoiden novelleja – heitä olivat muun muassa Agatha Christie, Dorothy L. Sayers, Georges Simenon ja Edgar Wallace.


title: Strand Magazine

text: Sota-aika vaikeutti pahasti lehden toimitusta. Paperisäännöstelyn takia lehden koko jouduttiin pienentämään. Kustannukset nousivat ja levikki laski. Rahapulan takia lehti lopetti vuonna 1950.


title: Strand Magazine

text: Strand Magazine perustettiin uudelleen 1998. Se on erikoistunut jännitys- ja rikoskirjallisuuteen.


title: HMS Walrus (1917)

text: HMS Walrus oli Britannian Kuninkaallisen laivaston Amiraliteetin W-luokan hävittäjä, joka palveli ensimmäisen maailmansodan lopulla.


title: HMS Walrus (1917)

text: "HMS Walrus" liitettiin laivueiden kahtia jakamisen yhteydessä 1921 Atlantin laivaston 5. Hävittäjälaivueeseen yhdessä "HMS Malcolmin", "HMS Vanityn", "HMS Vendettan", "HMS Vivaciousin", "HMS Voyagerin", "HMS Waterhenin", "HMS Wrestlerin" ja "HMS Wryneckin" kanssa.


title: HMS Walrus (1917)

text: Alus aloitti huollon jälkeen toisen palvelusrupemansa 6. kesäkuuta 1924 Devonportissa liitettynä edelleen Välimeren laivaston 5. Hävittäjälaivueeseen., joka nimettiin 1925 Välimeren laivaston 1. Hävittäjälaivueeksi.. Alus siirrettiin 15. marraskuuta 1926 Sheernessin telakalle, mistä se palasi palvelukseen 5. huhtikuuta 1927 Noressa määrättynä edelleen 1. Hävittäjälaivueeseen Välimerelle.


title: HMS Walrus (1917)

text: Alus sijoitettiin 30. marraskuuta 1932 Devonportin reserviin, josta se siirrettiin 1934 Rosythiin ylläpidettävään reserviin. Se oli määrä muuttaa 1938 nopeaksi ilmatorjuntakykyiseksi saattajaksi (WAIR), kun sitä oltiin hinaamassa 13. helmikuuta 1938 Rosythistä Chathamiin aluksen hinausvaijeri katkesi ja se ajautui karille Scarboroughin edustalla. Pelastusmiehistö poisti alukselta runsaasti materiaalia, kun se osoittautui korjauskelvottomaksi. Runko myytiin romutettavaksi Round Brossille Sunderlandiin.


Tunisian alle 23-vuotiaiden jalkapallomaajoukkue on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon Olympialaisissa. Tunisia selvisi ensimmäisen kerran Olympialaisiin vuonna 1960.


title: NOSS-satelliitit

text:
NOSS-satelliitit ovat maata kiertäviä amerikkalaisia tiedustelusatelliitteja. NOSS eli "the Naval Ocean Surveillance System" on järjestelmä, johon kuuluu useita satelliittiryhmiä.
Niiden tehtävänä on paikallistaa strategisesti mielenkiintoisten laivojen liikkeitä maailman merillä niiden välittämien radiosignaalien perusteella. Useimpiin NOSS-satelliittiryhmiin kuuluu kolme satelliittia.
Ne paikantavat kohteen kolmiomittausmenetelmällä, jolloin saadaan selville myös laivan liikesuunta.


title: NOSS-satelliitit

text:
Koska moniin ryhmiin kuuluu kolme satelliittia, ne näyttävät Maasta katsoen liikkuvan kolmiomuodostelmana tähtitaivaalla. Tämän vuoksi NOSS-satelliitteja kutsutaan myös satelliittikolmioiksi tai lentäviksi
satelliittikolmioiksi. Taivaalla näkyessään ne kiinnittävät varsin usein huomiota ja kummastusta. Vuoden 2010 aikana kolmiomuodostelmat alkoivat hiljalleen hajoamaan, ilmakehän muokatessa satelliittien ratoja.


title: NOSS-satelliitit

text: NOSS-järjestelmä syntyi kylmän sodan aikaan 1970-luvun alkupuoliskolla. Ne tunnetaan myös nimillä White Cloud tai PARCAE.


title: Svetlana Medvedeva

text: Svetlana Vladimirovna Medvedeva (, s. 15. maaliskuuta 1965 Leningrad, Neuvostoliitto) on Venäjän Federaation pääministerin Dmitri Medvedevin puoliso. Hän valmistui 1987 Leningradin Liiketaloudellisesta instituutista. Avioitui Dmitri Medvedevin kanssa 1993 ja poikansa syntymän jälkeen 1995 jäi pois työelämästä. Ranskankielentaitoinen Medvedeva osallistuu ja tukee sosiaalisia ja kulttuurihankkeita Venäjällä ja muualla Euroopassa.


title: Vesinukketeatteri

text: Vesinukketeatteri on perinteinen pohjoisvietnamilainen nukketeatterin muoto, jossa nuket liikkuvat veden alla kulkevien tankojen varassa. Nukkejen liikuttelijat seisovat bambuverhojen takana vyötäisiään myöten vedessä. Aiheita nukketeatterinäytelmiin saadaan vietnamilaisesta mytologiasta ja historiasta tai kiinalaisesta kirjallisuudesta. Teatterimuoto on yli tuhat vuotta vanha.


title: Vesinukketeatteri

text: Vesinukketeatterilla on yhteys kyseisissä Aasian osissa laajalti suosittuun nukketeatteriperinteeseen, joka liittyy varhaisiin šamanistisiin rituaaleihin. Vesinukketeatteri kehittyi Punaisenjoen suistossa, mahdollisesti siksi että nukketeatterilaiset halusivat esiintyä myös tulva-aikana.


title: Margarete Adler

text: Margarete "Grete" Adler (13. helmikuuta 1896 Wien – 10. huhtikuuta 1990) oli itävaltalainen uimari, uimahyppääjä ja olympiamitalisti. Hän osallistui urallaan kaksiin olympialaisiin, Tukholman kisoihin 1912 uinnissa ja Pariisin olympialaisiin 1924 uimahypyissä. Adler voitti pronssia 4 × 100 metrin vapaauintiviestistä vuonna 1912 vain 16 vuoden ja 152 päivän ikäisenä. Hän on edelleen Itävallan nuorin ja maan historian ensimmäinen naisolympiamitalisti.


title: Jyväskylän monitoimitalo

text: Jyväskylän monitoimitalo on Jyväskylässä sijaitseva urheilurakennus. Muun muassa futsal-seura Kampuksen Dynamo, BC Jyväskylä ja salibandyliiga-seura Happee käyttävät monitoimitaloa kotihallinaan.


title: Jyväskylän monitoimitalo

text: Rakennukseen kuuluu mm. 1 302 m kokoinen palloiluhalli.


title: Lappeenrannan urheilutalo

text: Lappeenrannan urheilutalo on Lappeenrannassa sijaitseva urheilurakennus. Salibandyliigassa pelaava NST, Korisliigassa pelaava LrNMKY ja koripallon naisten SM-sarjassa pelaava Catz käyttävät monitoimitaloa kotihallinaan.


title: Lappeenrannan urheilutalo

text: Rakennukseen kuuluu muun muassa 1500 neliömetrin kokoinen palloiluhalli.


title: Pasilan urheiluhalli

text: Pasilan urheiluhalli on Länsi-Pasilassa Helsingissä sijaitseva urheilurakennus. Salibandyliiga-seura M-Team Salibandy käyttää monitoimitaloa kotihallinaan. Pasilan Urheiluhallin tilat ovat muunneltavissa asiakkaan tarpeen ja käyttötarkoituksen mukaan. Katsomopaikkoja saadaan kahdelletuhannelle henkilölle. Hallin pääkenttä (1 260 m², 42 m × 30 m) voidaan jakaa kolmeen osaan. Yhtä aikaa voi pelata esimerkiksi lentopalloa, koripalloa, sählyä tai sulkapalloa sekä ohjattua kuntoliikuntaa.


title: Pasilan urheiluhalli

text: Rakennuksessa on myös kuntosali, testiasema, vuokrattava tilaussaunatila ja kokoustilat.


title: Pasilan urheiluhalli

text: Lounaskahvila (Garam & Vermiglio catering) toimii kiinteistön 2. kerroksessa.


title: Iittalan liikuntahalli

text: Iittala-halli on Hämeenlinnan Kalvolan pitäjäkeskus Iittalassa sijaitseva monitoiminen urheiluhalli, joka sijaitsee Iittalan yhtenäiskoulun kanssa samalla kiinteistöllä. Alkujaan liikuntasali oli suunniteltu koulukokonaisuuden osaksi, mutta sitä hallitaan nykyisin eri organisaation kautta.


title: Iittalan liikuntahalli

text: Vuonna 2005 valmistuneen liikuntatilan lattiakoko on 25x45 metriä. Tila on jaettavissa väliverholla kolmeen osaan. Katsomossa on 600 istuinpaikkaa. Iittala-hallin kuntosali avattiin keväällä 2007.


title: Iittalan liikuntahalli

text: Salibandyliiga-seura Trackers käyttää monitoimitaloa kotihallinaan.


title: Edsilia Rombley

text: Edsilia Rombley (s. 13. helmikuuta 1978 Amsterdam) on alankomaalainen laulaja. Hän edusti Alankomaita Eurovision laulukilpailussa 1998 kappaleella "Hemel en aarde" ja sijoittui 4. sijalle 150 pisteellä. Hän edusti Alankomaita uudestaan Eurovision laulukilpailussa 2007 Helsingissä kappaleella "On Top of the World" ja sijoittui semifinaalissa 21. sijalle 38 pisteellä, joka ei kuitenkaan riittänyt finaaliin pääsyyn. Hän ilmoitti Alankomaiden äänestyspisteet finaalissa koomikko Paul de Leeuwin kanssa. Näin ei olisi käynyt mikäli Rombley olisi päässyt finaaliin. Hän matkusti takaisin kotimaahansa Alankomaihin semifinaalin jälkeen jo ennen finaalia perjantaina 11. toukokuuta.


title: Eric Papilaya

text: Eric Papilaya (s. 9. kesäkuuta 1978) on itävaltalainen laulaja. Hän edusti Itävaltaa Eurovision laulukilpailussa 2007 kappaleella "Get A Life – Get Alive" ja sijoittui semifinaalissa 27. sijalle saaden 4 pistettä, joka ei kuitenkaan riittänyt finaaliin pääsyyn.


title: Sugar Ramos

text: Sugar Ramos (2. joulukuuta 1941 Matanzas, Kuuba – 3. syyskuuta 2017 México, Meksiko) oli kuubalaislähtöinen meksikolainen nyrkkeilijä, ammattilaisten maailmanmestari höyhensarjassa.


title: Sugar Ramos

text: Kovasta oikean kätensä lyönnistä tunnettu Ramos aloitti nyrkkeilyuransa synnyinmaassaan Kuubassa vuonna 1957 ja voitti vuonna 1960 maansa höyhensarjan mestaruustittelin pisteillä Orlando Castilloa vastaan. Fidel Castron kommunistihallinnon noustua valtaan hän pakeni maasta Meksikon pääkaupunkiin Méxicoon.


title: Sugar Ramos

text: Maaliskuussa 1963 Ramos voitti WBA- ja WBC-ammattilaisliittojen maailmanmestaruustittelin keskeytystuomiolla Davey Moorea vastaan. Muutama päivä ottelun jälkeen Moore kuoli saamiinsa vammoihin. Ramos puolusti titteliään heinäkuussa Rafiu Kingiä vastaan voitolla kaikin tuomariäänin, seuraavassa maaliskuussa Japanissa Mitsunori Sekiä vastaan kuudennen erän teknisellä tyrmäyksellä sekä toukokuussa hajaäänivoitolla Floyd Robertsonia vastaan Ghanassa käydyssä ottelussa. Hän menetti mestaruuden Vicente Saldivarille saman vuoden syyskuussa keskeytystuomiolla 12. erässä.


title: Sugar Ramos

text: Ramos pääsi vielä iskemään kevytsarjan maailmanmestaruudesta Carlos Ortizia vastaan kahdesti, vuosina 1966 ja 1967, mutta kärsi molemmilla kerroilla tappion ennen täyttä aikaa. Hän jatkoi uraansa aina vuoteen 1972 saakka.


title: Sugar Ramos

text: Vuonna 2001 Ramos nimettiin International Boxing Hall of Fameen.


Jääkiekon maailmanmestaruuskilpailut 1959 pelattiin Prahassa 5.-15. maaliskuuta.


title: Wilfried Sauerland

text: Wilfried Sauerland (s. 29. helmikuuta 1940 Wuppertal) on saksalainen nyrkkeilypromoottori ja -manageri. Hänen nimeään kantava berliiniläinen nyrkkeilytalli on nykyisin eräs maailman menestyksekkäimmistä.


title: Wilfried Sauerland

text: Ensimmäisen nyrkkeilytapahtuman Sauerland järjesti vuonna 1978 Sambiassa ja pari vuotta myöhemmin Saksassa, missä hän sai talliinsa kovan luokan nyrkkeilijöitä kuten John Mugabi, Rene Weller ja Graciano Rocchigiani. 1990-luvulla Sauerland oli luomassa voimakasta nyrkkeilybuumia Saksassa, kun hänen ottelijansa Henry Maske nousi raskaassa keskisarjassa maailmanmestariksi. 2000-luvulla Sauerlandin talliin kuuluneita menestyneitä nyrkkeilijöitä ovat mm. Aleksandr Povetkin, Sven Ottke, Arthur Abraham, Mikkel Kessler, Markus Beyer, Nikolai Valujev, Marco Huck ja Sebastian Sylvester.


title: Wilfried Sauerland

text:
Sauerlandilla on sopimus saksalaisen ARD-televisioyhtiön kanssa ottelutapahtumien televisioinnista.
Vuonna 2009 Sauerland nimettiin nyrkkeilyn hall of fameen.


title: Miguel Mas

text: Miguel Mas (s. 3. marraskuuta 1967 San Juan, Argentiina) on näyttelijä ja ohjaaja. Hän on ollut muun muassa vierailevana tähtenä "Teho-osasto"-sarjassa. Hänellä on ollut rooleja myös sarjoissa "Päivien viemää" ja "General Hospital". Mas muutti vuonna 1991 Puerto Ricoon, jossa hän aloitti työskentelemisen televisiossa ja toimi myös teatterissa. Vuonna 1994 Mas lähti Espanjaan ja vuonna 1998 Yhdysvaltoihin, jossa hän on opiskellut Lee Strasberg Theatre and Film Institutessa.


title: Miguel Mas

text: Masin ohjaustöiden joukossa on hänen pitkä debyyttinsä "2+2=5=1" (2004).


title: Drina-joen silta

text: Drina-joen silta () on jugoslavialaisen Ivo Andrićin vuoden 1945 romaani. Se käsittelee islaminuskoisten bosniakkien ja ortodoksisten serbien välisiä suhteita Višegradin kaupungissa nykyisessä Bosnia ja Hertsegovinassa osmanien ja itävaltalaisten vallan alla. Romaanin aikajänne käsittää neljä vuosisataa, ja se sijoittuu višegradilaisen Mehmed Paša Sokolovićin sillan ympärille.


title: Supernatural (1. tuotantokausi)

text: "Supernatural" -televisiosarjan ensimmäinen tuotantokausi sai ensi-iltansan Yhdysvalloissa 13. syyskuuta 2005 ja päättyi 4. toukokuuta 2006 sisältäen yhteensä 22 jaksoa. Sarja kertoo Sam ja Dean Winchesteristä, jotka etsivät isäänsä, Johnia, joka on veljesten äidin ja Samin tyttöystävän tappaneen demonin jäljillä. Matkan varrella veljekset käyttävät isänsä muistikirjaa jatkaakseen perheen bisnestä—pelastaen ihmisiä ja jahdaten yliluonnollisia olentoja. Jared Padalecki ja Jensen Ackles esittävät Samia ja Deania, Jeffrey Dean Morganin esittäessä heidän isäänsä Johnia ja Nicki Aycoxin demoni Meg Mastersia. Yhdysvalloissa tuotantokauden esitti WB ja Suomessa Sub.


title: Supernatural (1. tuotantokausi)

text: Sarjan ensimmäiset kuusitoista jaksoa esitettiin Yhdysvalloissa tiistai-iltaisin kello 21.00 ja loput torstaisin. Kaiken kaikkiaan kausi keräsi noin 3,81 miljoonaa katsojaa Yhdysvalloissa ja ansaitsi useita ehdokkuuksia, muun muassa kaksi Primetime Emmy -ehdokkuutta pilottijaksollaan.


title: Supernatural (1. tuotantokausi)

text: Ensimmäisen kauden jaksot julkaistiin DVD:llä 2. elokuuta 2006 Euroopassa.Ensimmäisen kauden mytologia keskittyy pääasiassa Samin ja Dean etsiessä kadonnutta isäänsä. Sarjan luoja, Eric Kripke yhteenveti sarjan "löydä isä", jota hän piti "helppona", "tunteellisena" ja "puhtaana". Kripke piti kuitenkin jaksoja, joissa oli itsenäinen tarina ja jotka ratkesivat jakson lopussa, olevan "hitti ja huti". Koska ensimmäiset kymmenen jaksoa sisälsivät myös itsenäisen tarinan, sarjan mytologia alkaa vasta yhdennentoista jakson ("Variksenpelätin") kohdalla. Jaksossa esitellään Meg Masters -niminen demoni, jota sarjan tuottajana, Kim Mannersin mukaan "tarvittiin epätoivoisesti".


title: Supernatural (1. tuotantokausi)

text: Vaikka Winchestereiden "viikon vihollinen" perustuikin usein urbaanilegendaan, kirjoittajat lisäsivät omaa tuotostaan joka jaksoon. Esimerkiksi, Kripke yhdisti tunnetun urbaanilegendan katoavasta liftarista meksikolaiseen legendaan La Lloronasta antaakseen hengelle suuremman motivaation sekä leiman pilottijaksoon. Jaksossa "Koukkumies", lainattiin kolmea tai neljää elementtiä useasta eri "Koukkumiehen legendasta". Hahmo on mielisairaalasta paennut potilas perinteisessä myytissä, mutta sarjan käsikirjoittajat päättivät sarjan tarkoitukseen tehdä tästä koukkukätisen murhaajan aaveen. Kripke ja tuottaja John Shiban päättivät myös perustaa "Supernatural"issa nähtävät vampyyrit alkuperäisiin legendoihin, eivätkä moderneihin tulkintoihin; vampyyreille annettiin piilotettavat torahampaat sekä krusifiksin ja auringonvalon tehoamattomuus.


title: Supernatural (1. tuotantokausi)

text: Yliluonnollisuuksien ja urbaanilegendojen inspiroidessa useita sarjan jaksoja, osa sarjan tarinoista sai vaikutteensa populäärikulttuurista. Wendigon esiintyminen jaksossa "Wendigo", tuli hahmosta Alphex Twin -yhtyeen kappaleen "Come to Daddy" musiikkivideosta. Ihmispiirteet lisättiin wendigon ihmisalkuperän vuoksi ja hahmolle annettiin kyky imitoida ihmisääniä sen karmivuuden vuoksi. Kripke ei kuitenkaan ollut tyytyväinen hahmon lopulliseen ulkomuotoon, verraten sitä Klonkun pitkäksi, pelottavaksi serkuksi. Tämän vuoksi olentoa ei nähty kokonaisuudessaan jakson aikana. Hahmonvaihtaja jaksossa "Paholaisen nahoissa", Kripke päätti perustaa muodonmuutoksen "Ihmissusi Lontoossa"-kauhuelokuvaan, käyttäen proteeseja ja meikkiä eikä tietokoneanimaatiota. "Ring"-elokuvan Samara antoi taas vaikutteita jakson "Verinen Mary" hahmoon, vaikka Kripke rinnastikin yhdennäköisyyden enneminkin hahmojen samankaltaiseen ulkonäköön ja nopeaan liikkuvuuteen.


title: Luettelo televisiosarjan Supernatural jaksoista

text: "Supernatural" on Eric Kripken luoma yliluonnollinen draamasarja, joka seuraa Sam (Jared Padalecki) ja Dean Winchesteria (Jensen Ackles) heidän matkatessa ympäri Yhdysvaltoja metsästäen yliluonnollisia olentoja. Koko sarjan ajan Samin ja Deanin vastapuolella ovat demonit.


text: Yhdysvalloissa sarjan ensimmäinen jakso esitettiin 13. syyskuuta 2005. Sarjan ensimmäinen kausi näytettiin The WB -kanavalla, jonka jälkeen sarja alkoi pyöriä The CW -verkossa. Suomessa Subtv aloitti ensimmäisen kauden lähetykset 21. elokuuta 2006. Seitsemännen kauden esitys alkoi Subilla helmikuussa 2014.


text: Sarjan tuotantokaudet ovat saatavilla myös DVD- ja Blu-rayna.


title: Läntinen Bug

text: Bug tai Läntinen Bug (, , , ) on Ukrainassa, Valko-Venäjällä ja Puolassa virtaava Itämereen laskevan Veikselin vesistöön kuuluva joki. Bug saa alkunsa Ukrainan länsiosissa Lvivin alueella ja yhtyy Puolassa Varsovan pohjoispuolella vasemmalta Narewiin, joka on Veikselin oikeanpuolinen sivujoki. Joki toimii Euroopan unionin rajajokena Puolan sekä Valko-Venäjän ja Ukrainan välillä.


title: Läntinen Bug

text: Läntisen Bugin pituus on 831 kilometriä, ja se muodostaa Valko-Venäjän rajan 169 kilometrin matkalla. Joen valuma-alue on 73 479 neliökilometriä, tästä 9 990 neliökilometriä Valko-Venäjällä. Joen keskivirtaama Ukrainan ja Valko-Venäjän rajalla on 50 m³/s, alempana Puolassa 127 m³/s.


title: Läntinen Bug

text: Mahtavan Puola-Liettuan valtioliiton aikana 1700-luvun lopulla kaivettiin nykyisen Valko-Venäjän lounaisosiin yhdyskanava Bugin sivuhaarasta Muhavetsista Mustaanmereen laskevaan Dneprin vesistöön. Kanavan nimi oli aluksi Kuninkaallisen kanava. Viime vuosikymmeninä melko runsaasti kiintoainesta kuljettavaa Bugjokea ei kuitenkaan ole ruopattu, eikä idästä tämän Dneprin–Bugin kanavan kautta saapuvilla proomuilla pääse navigoimaan esteettä Valko-Venäjän Brestiä pitemmälle länteen.


title: Rauno Koski

text: Rauno Eino Koski (28. marraskuuta 1926 Helsinki – 8. toukokuuta 1994 Espoo) oli suomalainen juristi ja poliitikko. Hänen puolueensa oli Kansallinen Kokoomus.


title: Rauno Koski

text: Koski aloitti poliittisen toimintansa Kokoomuksen Nuorten Liitossa ja opiskeluaikanaan hän työskenteli kokoomuksen puoluetoimistossa. Valmistuttuaan lainopin kandidaatiksi hän työskenteli Suomen rauta- ja koneliikkeiden yhdistyksen toimistopäällikkönä ja Suomen kansakoulunopettajien liiton lakimiehenä.


title: Rauno Koski

text: Vuonna 1960, Jussi Saukkosen ollessa kokoomuksen puheenjohtaja, Koski valittiin kokoomuksen puoluesihteeriksi. Hän toimi tehtävässä vuoteen 1965, jolloin hänen ystävänsä ja lankonsa Juha Rihtniemi, jonka valintaan hän oli ollut vaikuttamassa, valittiin puolueen puheenjohtajaksi. Hänen seuraajansa puoluesihteerinä oli Harri Holkeri. Puolusihteeriaikansa jälkeen Koski työskenteli Yleisradion johtotehtävissä, ensin apulaisjohtajana ja myöhemmin hallintojohtajana. Hän jäi eläkkeelle vuonna 1982.


title: Rauno Koski

text: Koski oli naimisissa Irma Rihtniemi-Kosken, Juha Rihtniemen siskon, kanssa. He avioituivat vuonna 1948.


title: Darius Khondji

text: Darius Khondji (s. 21. lokakuuta 1955 Teheran, Iran) on iranilainen elokuvaaja. Hän sai parhaan kuvauksen Oscar-ehdokkuuden elokuvasta "Evita". Hän on työskennellyt monien kuuluisien ohjaajien kanssa, kuten Jean-Pierre Jeunet’n, David Fincherin, Bernardo Bertoluccin, Alan Parkerin, Roman Polańskin, Sydney Pollackin, Woody Allenin, Wong Kar-wain ja Michael Haneken.


title: STS-130

text: STS-130 (lento 20A) oli Nasan 32. avaruussukkulalento Kansainväliselle avaruusasemalle (ISS) ja avaruussukkula Endeavourin 24. lento.


title: STS-130

text: Lennon ensimmäinen suunniteltu laukaisuyritys oli 7. helmikuuta 2010 kello 11.39 Suomen aikaa Kennedyn avaruuskeskuksesta Floridasta. Laukaisua jouduttiin lykkäämään pilvisen sään vuoksi seuraavaan päivään. Sukkula laukaistiin matkaan 8. helmikuuta 2010 kello 11.14 Suomen aikaa. Sukkula laskeutui Kennedyn avaruuskeskukseen Floridaan 22. helmikuuta 2010 kello 5.20 Suomen aikaa. Lennon jälkeen lennettiin vielä viisi sukkulalentoa eli STS-131, STS-132, STS-133, STS-134 ja STS-135.


title: STS-130

text: Endeavourin pääasiallisena hyötykuormana olivat avaruusasemalle kuljetettavat Tranquility- ja Cupola-moduulit. Thales Alenia Spacen Euroopan avaruusjärjestölle rakentaman ja suunnitteleman Cupolan ikkunat tarjoavat 360 asteen näkymän avaruusaseman ulkopuolelle. Lennon miehistö suoritti avaruusasemalta kolme hyötykuormamoduulien asennukseen liittyvää avaruuskävelyä. Cupola-moduuli maksoi 27 miljoonaa dollaria, Tranquility-moduuli 380 miljoonaa dollaria.


title: STS-130

text: Endeavour telakoitui ISS:ään 10. helmikuuta 2010 kello 07.26 Suomen aikaa. Aluksia yhdistävä luukku avattiin tuntia myöhemmin. Viidentenä lentopäivänä 12. helmikuuta Patrick ja Behnken suorittivat kello 4.17 Suomen aikaa alkaneen lennon ensimmäisen avaruuskävelyn, kestoltaan 6 1/2 tuntia. Lennolla suoritettiin myös kaksi muuta avaruuskävelyä. 15. helmikuuta Cupola siirrettiin avaruusaseman Canadarm2-robottikäsivarrella lopulliseen paikkaansa Tranquility-moduulin maanpuoleiseen osan kylkeen. 17. helmikuuta 2010 poistettiin Cupolan suojapeitteet, Terry Virts avasi moduulin ikkunoiden suojakannet ja katsoi ensimmäistä kertaa moduulin ikkunoista avaruuteen.


title: STS-130

text: Avaruusasema on 90-prosenttisesti valmis moduulien asennustöiden jälkeen. Moduulin laitteilla tuotetaan hengitysilmaa ja kierrätetään vettä.


title: STS-130

text: Lähde:


title: Bajina Bašta

text: Bajina Bašta () on kunta Serbiassa Zlatiborin piirikunnassa. Kunnan alueella asui vuoden 2002 väestönlaskennan mukaan 29 151 ihmistä, ja sen samannimisessä keskustajaamassa 9 543 ihmistä.


title: Bajina Bašta

text: Bajina Baštan taajama on Tara-vuorten juurella Drinan oikealla rannalla. Sen lähistöllä on Taran kansallispuisto, ja kansallispuiston turistikeskus sijaitsee Bajina Baštassa. Kansallispuiston suosituin turistikohde on Račan luostari, jonka rakennutti perimätiedon mukaan Serbien kuningas Stefan Dragutin 1200-luvulla.


title: Bajina Bašta

text: Perućacin kylässä on vesivoimala, joka on muodostanut Drinaan Perućacjärven. Alueen muuta teollisuutta edustavat metalli-, elektroniikka, tekstiili- ja pahvitehtaat. Bajina Baštan ympäristössä kasvatetaan tupakkaa, vadelmia sekä monia hedelmiä ja vihanneksia.


title: George Zamka

text: George David "Zambo" Zamka (s. 29. kesäkuuta 1962 Jersey City, New Jersey) on yhdysvaltalainen astronautti. Hänellä on kolumbialaiset ja puolalaisamerikkalaiset sukujuuret. Zamka astui NASAn palvelukseen vuonna 1998. Zamka osallistui pilottina avaruussukkulalennolle STS-120 "Discovery" 23. lokakuuta 7. marraskuuta 2007. Hän toimi sukkulalennon STS-130 komentajana.


title: George Zamka

text: Zamka on Yhdysvaltain merijalkaväen lentäjä. Hänellä on yli 3500 tunnin lentokokemus yli 30 lentokoneesta. Zamka on naimisissa ja hänellä on kaksi lasta.


title: Sokeain kuunnelmapalkinto

text:
Sokeain kuunnelmapalkinto on kuunnelmia ja kirjallisuutta harrastavien sokeiden ja heikkonäköisten muodostaman raadin jakama vuosittainen palkinto raadin mielestä parhaalle edellisen vuoden aikana Yleisradion radioteatterissa ensiesityksensä saaneelle kotimaiselle kuunnelmalle. Palkintoa on jaettu vuodesta 1968 lähtien. Sen saavat kuunnelman käsikirjoittaja ja ohjaaja.
Vuonna 2000 palkinnon sai kaksi kuunnelmaa kun taas vuoden 2009 palkinto annettiin ensi kertaa romaanidramatisoinnille.


title: Hera Björk

text: Hera Björk Þórhallsdóttir (s. 29. maaliskuuta 1972 Reykjavík) on islantilainen laulaja. 6. helmikuuta 2010 hänet valittiin edustamaan Islantia Eurovision laulukilpailuun Osloon kappaleella ""Je Ne Sais Quoi"".


title: Didrik Solli-Tangen

text: Didrik Solli-Tangen (s. 11. kesäkuuta 1987 Porsgrunn) on norjalainen laulaja. 6. helmikuuta 2010 hänet valittiin edustamaan Norjaa Eurovision laulukilpailuun 2010 kappaleella "My Heart Is Yours". Finaalissa hän sijoittui 20:nneksi 35 pisteellä.


title: Didrik Solli-Tangen

text: Didrik Solli-Tangenin kotisivut


title: Ludvig (Ranskan kruununprinssi, 1682–1712)

text: Ludvig, Burgundin herttua (; 16. elokuuta 1682, Versailles – 18. helmikuuta 1712, Marly) oli Ranskan kruununperillisen Dauphin Ludvigin ja Baijerin prinsessan Marie-Annen vanhin poika ja Ludvig XIV:n lapsenlapsi. Isänsä kuoleman jälkeen vuonna 1711 hänestä tuli kruununperillinen eli dauphin, mutta hän kuoli ennen isoisäänsä kuningasta. Hän oli naimisissa pikkuserkkunsa Savoijin Marie Adelaiden kanssa.


title: Riesling

text: Riesling on Saksasta kotoisin oleva valkoinen viinirypälelajike. Rieslingistä saadaan monipuolista ruokaviiniä. Noin 70 % maailman Riesling-rypäleistä tuotetaan Saksassa, jossa niitä viljellään 20 627 hehtaarin alueella. Vuonna 2006 Riesling oli Saksan eniten tuotettu rypälelajike; 20,8 % kaikista tuotetuista viinirypäleistä oli Rieslingiä.


title: Kathryn Hire

text: Kathryn Patricia "Kay" Hire (s. 26. elokuuta 1959 Mobile, Alabama) on yhdysvaltalainen astronautti. Hän osallistui tehtäväspesialistina avaruussukkulalennolle STS-90 "Columbia" (Spacelab-lento) 17. huhtikuuta – 3. toukokuuta 1998. Hire osallistui sukkulalennolle STS-130 tehtäväspesialistina.


title: Kathryn Hire

text: Hire ei ole naimisissa eikä hänellä ole lapsia.


title: Kathryn Hire

text: Hire palveli vuodesta 1982 vuoteen 1989 Yhdysvaltain laivastossa lentoupseerina muun muassa valtamerentutkimuksessa ja lennonopettajana. Hire siirtyi laivaston reserviin vuonna 1989. Hän osallistui ensimmäisenä amerikkalaisena naissotilaana taistelutehtävissä käytettävän lentokoneen miehistöön 13. toukokuuta 1993 liittyessään suunnistajana/viestimiehenä P-3 Orionin partiolennoille. Hire osallistui myöhemmin uudelleen aktiivipalvelukseen kutsuttana muun muassa Enduring Freedomiin ja Irakin sotaan esikuntatehtävissä. Hire ylennettiin nykyiseen asemaansa Yhdysvaltain laivaston kommodoriksi 1. joulukuuta 2002.


title: Kathryn Hire

text: Hire ryhtyi työskentelemään Kennedy Space Centerissä toukokuussa 1989 Lockheed Space Operations Companyn insinöörinä avaruussukkulan mekaanisten järjestelmien parissa. Vuonna 1991 hän sai kelpoisuuden avaruussukkulan testiprojekti-insinööriksi (Space Shuttle Test Project Engineer, TPE) ja vastasi avaruuspukujen tarkastamisesta ja venäläisten avaruusalusten telakoitumisjärjestelmistä.


title: Kathryn Hire

text: Hire valittiin NASAn astronauttikoulutukseen joulukuussa 1994. Hän aloitti koulutuksen Johnson Space Centerissä maaliskuussa 1995. Vuoden koulutuksen jälkeen hän työskenteli lennonvalvonnassa avaruusaseman ja lennonvalvonnan yhteyshenkilönä (CAPCOM). Hire lensi tehtäväspesialisti 2:na sukkulalennolla STS-90 "Neurolab" (1998) viettäen 381 tuntia avaruudessa. Hän työskenteli astronauttitoimistossa sukkulan avioniikkaintegraatiolaboratorion (SAIL), hyötykuorman ja miehistön laitteiston johdossa. Hire nimitettiin astronauttien tukihenkilötiimiin (ASP) Kennedy Space Centeriin. Hän osallistui tehtäväspesialistina sukkulalennolle STS-130 helmikuussa 2010.


title: Sahalehti

text: Sahalehti ("Stratiotes aloides") on kilpukkakasveihin kuuluva monivuotinen vesikasvilaji. Samaan heimoon kuuluvat muut Suomessa kasvavat vesikasvilajit kilpukka ("Hydrocharis morsus-ranae"), kanadanvesirutto ("Elodea canadensis") ja näkinruohot ("Najas") ovat habitukseltaan selvästi poikkeavia. Sahalehti on kilpukkakasvien heimon "Stratiotoideae"-alaheimon ainoa laji.


title: Sahalehti

text: Sahalehti kasvattaa vapaasti kelluvia tiheitä lehtiruusukkeita. Elomuodoltaan se on yleensä irtokeijuja tai -kelluja. Kasviyksilöt elävät kokonaan tai osittain upoksissa paitsi kukkiessa. Lehdet ovat ruodittomia, jäykkiä ja sahalaitaisia, pituudeltaan 15–40 senttimetriä ja leveydeltään 0,5–1,5 cm. Ruusukkeen keskeltä kohoaa pysty, lehtien kanssa lähes samanmittainen kukkaperä, johon kehittyy kahden kukintolehden suojaama kukka. Kukka on valkoinen ja suurehko, halkaisijaltaan kolmesta neljään senttimetriä. Kasvi on kaksikotinen eli hede- ja emikukat kasvavat eri yksilöissä. Hedekasvit ovat harvinaisia eikä niitä ole tavattu Suomesta lainkaan. Sahalehti lisääntyykin tavallisemmin suvuttomasti rönsyistä.


title: Sahalehti

text: Sahalehti kasvaa suojaisilla paikoilla yleensä rehevissä neutraalivetisissä järvissä. Suomessa laji on melko harvinainen, missä sahalehteä tavataan eniten Kittilän Lapissa. Etelä-Suomessa sahalehti on runsas muun muassa Vanajavedessä.


title: Sahalehti

text: Harvinainen ja Suomessa rauhoitettu viherukonkorento ("Aeshna viridis") elää ainoastaan sahalehteä kasvavien vesistöjen ympäristössä. Korennon toukat elävät sahalehden lehtiruusukkeissa. Ainakin osittain sahalehden seuralainen on myös Suomea lähimpänä Etelä-Ruotsissa tavattava kiilaukonkorento ("Aeshna isoceles").


title: John Arlott

text: John Arlott (25. helmikuuta 1914 Basingstoke, Hampshire – 14. joulukuuta 1991 Alderney) oli brittiläinen krikettiin erikoistunut urheiluselostaja- ja toimittaja.


title: John Arlott

text: Ennen toimittajanuraansa Arlott toimi poliisina Southamptonissa. Toisen maailmansodan päättyessä hän piti poliisilaitoksen puolesta puheen kuningas Yrjö VI:lle. Puheen seurauksena BBC tarjosi hänelle vakituisen työpaikan ja vuonna 1946 häntä pyydettiin selostamaan Englannin krikettimaajoukkueen Intian pelimatkan kaksi ensimmäistä ottelua. Selostukset saivat positiivisen vastaanoton ja Arlott toimi selostajana myös kiertueen muissa otteluissa. Hän selosti kaikki kotona pelatut test matchit vuosina 1946–1980, jolloin hän siirtyi eläkkeelle. "The Guardianin" krikettikirjeenvaihtajana Arlott oli 1968–1980.


title: Vizor

text: Vizor Oy on Jaakko Visurin perustama TV-tuotantoyhtiö joka tuotti monia suosikkiohjelmia kuten Megavisa, Noppapotti, Kaikki kotona? ja Kellopeli. Jaakko Visurin siirryttyä MTV3-kanavan ohjelmalinjan johtajaksi "Vizorin perintönä" kanavalle tulivat ohjelmaformaatit kuten Taxi, Mekastelijat, Rakkautta, BumtsiBum! ja Salatut elämät.


title: Vizor

text: Visurin palattua MTV3:lta takaisin Vizorin pariin kehittämään uudenlaisia interaktiivisia viihde- ja sisältöpalveluja, oli TV:n digitalisoitumisen myötä uusia kanavapaikkoja haettavana. Vizor sai Valtioneuvostolta toimiluvan uudelle valtakunnalliselle TV Viisi -kanavalle, joka aloitti lähetystoiminnan 12. maaliskuuta 2004. Kotimaisen pääomarahoituksen puutteessa Visuri myi kanavan kansainväliselle SBS Broadcastingille.


title: Vizor

text: Vizorin TV-tuotannot:


title: Nicholas Patrick

text: Nicholas James MacDonald Patrick (s. 19. marraskuuta 1964 Saltburn-by-the-Sea, North Yorkshire, Englanti) on brittiläissyntyinen insinööri ja NASAn astronautti. Hän osallistui tehtäväspesialistina avaruussukkulalennolle STS-116 "Discovery" vuonna 2006 neljäntenä brittinä avaruudessa. Patrick osallistui sukkulalennolle STS-130 tehtäväspesialistina.


title: Nicholas Patrick

text: Patrick syntyi Saltburn-by-the-Seassa, Englannissa ja kasvoi Lontoossa ja Ryessa, New Yorkissa. Hänelle myönnettiin Yhdysvaltain kansalaisuus vuonna 1994. Patrick on naimisissa ja hänellä on kolme lasta.


title: Nicholas Patrick

text: Patrick opiskeli Trinity Collegessa Cambridgessa. Opiskeluaikana hän opetteli lentämään Royal Air Forcen Cambridgen yliopiston vapaaehtoisissa lentojoukoissa. Hänellä on koneenrakennuksen tohtorintutkinto Massachusetts Institute of Technologysta (Ph.D, 1996). Hän työskenteli Boeingin kaupallisten lentokoneiden ryhmän palveluksessa Seattlessa.


title: Nicholas Patrick

text: Patrick valittiin NASAn astronauttikoulutukseen kesäkuussa 1998. Hän aloitti koulutuksen Johnson Space Centerissä elokuussa 1998. Hän vietti 308 tuntia avaruudessa sukkulalennolla STS-116. Hän toimi ajoittain myös avaruusaseman ja lennonvalvonnan yhteyshenkilönä (CAPCOM). Patrick osallistui helmikuussa 2010 tehtäväspesialistina sukkulalennolle STS-130.


title: Jaakko Visuri

text: Jaakko Visuri on suomalainen media-alan vaikuttaja ja yrittäjä. Hän on toiminut muun muassa av-tuotantoyhtiö Avset Oy:n toimitusjohtajana, sekä Kolmostelevision ja MTV3:n ohjelmahankinnoista vastaavana johtajana. Hänen johtamansa yhtiö Vizor perusti tv-kanava TV Viiden. Nykyisin Visuri toimii yhtiönsä Mediasoftin johdossa. Mediasoft kehittää interaktiivisia palveluja eri medioille.


title: Veikko Tavastila

text: Veikko Olavi Tavastila (9. lokakuuta 1922 Jyväskylän maalaiskunta – 6. toukokuuta 1999 Helsinki) oli suomalainen poliitikko. Hänen puolueensa oli Kansallinen Kokoomus.


title: Veikko Tavastila

text: Tavastila osallistui 1940-luvulla jatkosotaan. Sota-ajan jälkeen hän aloitti poliittisen toimintansa Kokoomuksen Nuorten Liitossa ja 1960-luvun alusta alkaen hän työskenteli puolueensa virkailijana. Vuonna 1971 hänet valittiin kokoomuksen puoluesihteeriksi, mitä ennen oli ollut puolueen järjestöpäällikkö. Hän toimi puoluesihteerin tehtävässä Harri Holkerin puheenjohtaja-ajan, vuoteen 1979, jolloin siirtyi Kansaneläkelaitoksen (Kela) johtajaksi. Tavastila toimi Kelan johtajana vuoteen 1989, jolloin jäi eläkkeelle.


title: Veikko Tavastila

text: Tavastilan luottamustehtäviin kuuluivat muun muassa Jyväskylän Hiihtoseuran puheenjohtajuus 1951–1961, Uuden Suomen hallintoneuvoston jäsenyys 1973–1976 ja Yleisradion hallintoneuvoston jäsenyys. Hän sai kanslianeuvoksen arvonimen vuonna 1977.


title: Veikko Tavastila

text: Tavastila avioitui vuonna 1948 Kerttu Räsäsen kanssa ja hänellä oli kolme lasta, vuosina 1949, 1950 ja 1958 syntyneet pojat.


title: Phoenix (videopeli)

text: Phoenix on Amstar Electronicsin kehittämä sekä Centurin, Taiton ja Atarin julkaisema "Space Invaders" -tyyppinen shoot ’em up -videopeli. Peli julkaistiin alun perin kolikkopelinä vuonna 1980. Vuonna 1982 se julkaistiin myös Atari 2600:lle.


title: Phoenix (videopeli)

text: Peli on julkaistu myöhemmin osana "Taito Legends" -kokoelmaa.


title: Alain de Botton

text:
Alain de Botton (s. 20. joulukuuta 1969 Zürich) on sveitsiläinen kirjailija ja yrittäjä. Hän muutti perheensä mukana Englantiin kahdeksanvuotiaana ja asuu nykyään Lontoossa. Alain de Botton opiskeli historiaa Cambridgen yliopistossa Gonville and Caius Collegessa 1988–1991, josta hän valmistui parhain arvosanoin. Hän on tunnettu kirjoistaan, joiden teemaa on luonnehdittu ”arkipäivän filosofiaksi”.
Alain de Botton on esiintynyt seuraavissa TV-ohjelmissa, jotka on tuottanut Seneca Productions.


title: Miljardin dollarin aivot

text: Miljardin dollarin aivot on vuonna 1967 valmistunut brittiläinen vakoiluelokuva. Ken Russellin ohjaus perustuu Len Deightonin samannimiseen romaaniin vuodelta 1966. Pääosassa Michael Caine esittää salaista agenttia Harry Palmeria. Elokuvan nimen ”aivoilla” tarkoitetaan kehittynyttä tietokonetta, jota äärioikeistolainen järjestö käyttää maailmanlaajuisen neuvostovastaisen vakoojaverkostonsa pyörittämiseen.


title: Miljardin dollarin aivot

text: Elokuva on kuvattu pääasiassa Suomessa talvisena aikana.


title: China

text: China tarkoittaa seuraavia asioita:


title: 13 keskustelua yhdestä asiasta

text: 13 keskustelua yhdestä asiasta on yhdysvaltalaisen Jill Sprecherin vuonna 2001 ohjaama draamafilmi. Käsikirjoituksen ohjaaja Sprecher laati yhdessä sisarensa Karenin kanssa. Teos kuvaa viittä näenäisen erillistä ihmistä kutakin oman onnensa etsinnässä. Heidän polkunsa risteävät ja vaikuttavat heidän elämiinsä odottamattomilla tavoilla.


title: LaVerne Jones-Ferrette

text: LaVerne Janet Jones-Ferrette (o.s. Jones, s. 16. syyskuuta 1981 Saint Croix) on yhdysvaltainneitsytsaarelainen pikajuoksija.


title: LaVerne Jones-Ferrette

text: Jones-Ferretten ensimmäiset aikuisten kansainväliset arvokisat olivat Ateenan olympialaiset 2004, jossa hän selviytyi puolivälieriin sekä 100 että 200 metrillä. Hän karsiutui molemmilla matkoilla puolivälierissä myös Pekingissä 2008 ja eteni sekä 100 että 200 metrillä välieriin Lontoon olympialaisissa 2012. Välieriin hän on selviytynyt myös 60 metrin juoksussa sisäratojen MM-kilpailuissa 2006, 2008 ja 2012 sekä 200 metrillä ulkoratojen MM-kilpailuissa 2005, 2007 ja 2009.


title: LaVerne Jones-Ferrette

text: Keski-Amerikan ja Karibian mestaruuskilpailuissa hän sijoittui vuonna 2006 toiseksi 100 metrillä ja neljänneksi 200 metrillä. Pan-Amerikan kisoissa hän sijoittui vuonna 2007 seitsemänneksi sekä 100 metrillä että 400 metrillä.


title: LaVerne Jones-Ferrette

text: 6. helmikuuta 2010 Stuttgartissa Jones-Ferrette juoksi sisäradalla 60 metrillä ajan 6,97, joka oli 11 vuoteen ensimmäinen 7 sekunnin alitus. Edellinen häntä nopeammin matkan juossut oli Ekaterini Thanu ajallaan 6,96 vuonna 1999. Maailman kaikkien aikojen tilastossa Jones-Ferrette on kuudentena.


title: LaVerne Jones-Ferrette

text: Maaliskuussa 2010 Dohan sisäratojen MM-kilpailuissa Jones-Ferrette juoksi 60 metrillä toiseksi ajalla 7,03 s. Hän oli kuitenkin antanut 16. helmikuuta klomifeeniä sisältäneen dopingnäytteen ja sai myöhemmin kuuden kuukauden kilpailukiellon ja menetti saavuttamansa hopeamitalin.


title: Tabarie Henry

text: Taberie Joil Henry (s. 1. joulukuuta 1987) on Yhdysvaltain Neitsytsaarilta kotoisin oleva pikajuoksija.


title: Tabarie Henry

text: Pekingin olympialaisissa 2008 hän selviytyi 400 metrin juoksussa välieriin. Berliinin MM-kilpailuissa 2009 hän sijoittui 400 metrin kilpailussa neljänneksi ajalla 45,42 ja Daegun MM-kilpailuissa 2011 seitsemänneksi ajalla 45,55. Istanbulin sisäratojen MM-kilpailuissa 2012 hän oli neljäs ajalla 45,96.


title: Tabarie Henry

text: Henryllä on hallussaan Yhdysvaltain Neitsytsaarten ulkoratojen ennätykset 200 ja 400 metrin juoksussa.


title: Ludvig (Ranskan kruununprinssi, 1661–1711)

text: Ludvig (; 1. marraskuuta 1661, Fontainebleau – 14. huhtikuuta 1711, Meudon) oli Ranskan kuninkaan Ludvig XIV:n ja Espanjan Maria Teresian vanhin poika ja Ranskan kruununperillinen eli dauphin. Hänet tunnetaan usein nimellä ”Grand Dauphin”, ja puhuteltaessa hän oli "Monseigneur". Tässä tapauksessa ”grand” merkitsi kookasta, ei henkisesti suurta kuten nimitys Grand Condé. Hän meni naimisiin vuonna 1680 Baijerin prinsessa Marie-Annen kanssa, jonka kanssa hän sai kolme lasta. Vaimonsa kuoltua vuonna 1690 hän meni salaa naimisiin Marie Emilie Thérèse de Joly de Choinin kanssa. Hänen uutta vaimoansa ei kuitenkaan ikinä kutsuttu dauphineksi ja he eivät saaneet lapsia. Louis kuoli isorokkoon vuonna 1711.


title: Anna Tatangelo

text:
Anna Tatangelo [tat'andʒɛlɔ] (s. 9. tammikuuta 1987 Sora, Frosinonen maakunta, Italia) on italialainen pop-laulaja.
Vuonna 2002, Tatangelon ollessa 15-vuotias, hänestä tuli nuorin San Remon musiikkifestivaalit voittanut henkilö (festivaalien nuorten kategoria).
Tatangelon ensimmäinen albumi "Attimo x attimo" julkaistiin syyskuussa 2003.
Varsinainen menestys alkoi vuonna 2005, kun toinen albumi "Ragazza di periferia" julkaistiin. Anna Tatangelo asuu laulaja Gigi D'Alession kanssa Roomassa.


title: Kari Laitinen (poliitikko)

text: Kari Laitinen (6. helmikuuta 1950 Janakkala – 31. tammikuuta 2002 Hämeenlinna) oli suomalainen poliitikko. Hänen puolueensa oli Suomen Sosialidemokraattinen Puolue.


title: Kari Laitinen (poliitikko)

text: Laitinen työskenteli suurimman osan työurastaan Suomen Sosialidemokraattisen Puolueen palveluksessa. Vuonna 1980 hän toimi Hämeenlinnan sosialidemokraattisen kunnallisjärjestön sihteerinä, vuosina 1981–1987 koko puolueen kunnallissihteerinä ja vuosina 1987–1996 sosialidemokraattisen eduskuntaryhmän sihteerinä. 1996 hänet valittiin SDP:n puoluesihteeriksi. Hän voitti puoluekokouksen äänestyksessä vastaehdokkaansa selvin lukemin: Laitinen sai annetuista äänistä 213, Ilkka-Christian Björklund 79 ja Tuula Haatainen 56. Puoluekokouksessa 1999 hänet valittiin yksimielisesti toiselle kaudelle.


title: Kari Laitinen (poliitikko)

text: Laitinen kuoli tammikuussa 2002, 51-vuotiaana. Vain kaksi viikkoa ennen kuolemaansa hän oli ilmoittanut, vedoten terveyssyihin, ettei pyrkisi uudelle jatkokaudelle puoluesihteerinä. Hän sairasti paksusuolen syöpää.


title: Kari Laitinen (poliitikko)

text: Laitinen syntyi työläisperheeseen. Hänen isänsä Kaarlo oli ammatiltaan tiilenpolttaja. Laitinen oli koulutukseltaan yhteiskuntatieteiden kandidaatti.


title: Paul Frommelt

text: Paul Frommelt (s. 9. elokuuta 1957 Schaan, Liechtenstein) on liechtensteinilainen uransa lopettanut alppihiihtäjä. Frommelt oli erikoistunut pujotteluun.


title: Paul Frommelt

text: Frommelt sai Garmisch-Partenkirchenin MM-kilpailuissa 1978 pronssia pujottelussa. Crans-Montanan MM-kilpailuissa 1987 hän oli yhdeksäs. Calgaryn olympialaisissa 1988 hän sai pujottelussa pronssia. Vailin MM-kilpailuissa 1989 hän sijoittui samassa lajissa seitsemänneksi.


title: Paul Frommelt

text: Frommelt voitti maailmancupissa neljä pujottelukilpailua ja sijoittui kolmen parhaan joukkoon yhteensä 25 kertaa. Pujottelucupin kokonaispisteissä hän oli toinen kausilla 1984–1985 ja 1985–1986 sekä kolmas kaudella 1976–1977.


title: Paul Frommelt

text: Myös hänen veljensä Willi Frommelt on entinen alppihiihtäjä.


title: Ursula Konzett

text: Ursula Konzett (s. 15. marraskuuta 1959 Grabs, Sankt Gallen, Sveitsi) on entinen liechtensteinilainen alppihiihtäjä, olympia- ja MM-mitalisti.